Συνέντευξη με τον Κωνσταντίνο Τσεντούρο - beasty-press.com\nΑρχική We Read Στήλη Βιβλίου Συνέντευξη με τον Κωνσταντίνο Τσεντούρο\nΣυνέντευξη με τον Κωνσταντίνο Τσεντούρο\nΜε αφορμή την παράσταση "Κάτι από το ημερολόγιο ενός τρελού", ο ταλαντούχος ηθοποιός Κωνσταντίνος Τσεντούρος μας εξηγεί πώς μπορεί ένας άνθρωπος να οδηγηθεί σε ακραίες συμπεριφορές και μας μιλά για τις δυσκολίες ενός ρόλου που τις προβάλει.\nΜε αφορμή την παράσταση “Κάτι από το ημερολόγιο ενός τρελού”, ο ταλαντούχος ηθοποιός Κωνσταντίνος Τσεντούρος μας εξηγεί πώς μπορεί ένας άνθρωπος να οδηγηθεί σε ακραίες συμπεριφορές και μας μιλά για τις δυσκολίες ενός ρόλου προβάλει αυτές.\n«Εγώ πιστεύω πως όταν θέλεις κάτι πολύ, θα το αποκτήσεις. Αρκεί βέβαια ο στόχος σου να είναι ξεκάθαρος. Χαρακτηριστική φράση είναι αυτή που αναφέρει: Αν δεν κοιτάς εκεί που θέλεις να πας, στο τέλος θα πας εκεί που κοιτάς.»\n1)Στο βιβλίο του Αλχημιστή ο Κοέλο αναφέρει πως όλα στη φύση είναι ένα. Θα μπορούσε η συνομιλία του ήρωα με τα σκυλιά να αποτελεί μέρος της θεωρίας αυτής;\nΘα μπορούσε να έχει σχέση με αυτή τη θεωρία. Πιστεύω ότι ο ήρωας υπόκειται σε αυτή τη διαδικασία εξαιτίας κυρίως της ανάγκης του να επικοινωνήσει. Τα σκυλιά αδιαμφισβήτητα έχουν τη δυνατότητα να προσφέρουν αγάπη χωρίς αντάλλαγμα, αλλά και να την δέχονται. Είναι έτοιμα να αφιερώσουν τη ζωή τους στον άνθρωπο και να γίνουν ο πιο πιστός του φίλος. Ο ήρωας μας γνώριζε πως μόνο αυτά θα τον ακούσουν χωρίς να τον χλευάσουν, σε αντίθεση με τους ανθρώπους, οι οποίοι έβαζαν φραγμούς στην επικοινωνία μαζί του. Έτσι λοιπόν ήταν μονόδρομος η συνομιλία του με τα σκυλιά.\n2)Υπάρχει μια άποψη που υποστηρίζει πως ελεύθερος είναι αυτός που βλέπει αυτό που δύναται να γίνει στο μέλλον και συμπεριφέρεται με βάση αυτό και όχι αυτό που είναι την παρούσα στιγμή. Ο Αξέν είναι τρελός ή διεκδικεί μια τέτοια σπάνια ελευθερία;\nΠιθανόν να είναι έτσι, με βάση τις συγκυρίες πάντοτε. Κάθε άνθρωπος έχει τη δική του ξεχωριστή πορεία και αφετηρία. Σύμφωνα με την κατάσταση του ήρωα, μάλλον ο μόνος τρόπος ελευθερίας του θα ήταν να φανταστεί πως θα είναι το μέλλον και να κατοικεί εκεί πνευματικά.\n3)Στο έργο αναφέρει ο ήρωας ότι η ηλικία των 38 δεν αποτελεί εμπόδιο στην κοινωνική ανέλιξη. Υπάρχουν ακόμα ευκαιρίες για σπουδές ή νέα εργασία. Συμφωνείτε με αυτή την άποψη; Είναι εφικτό αυτό στην Ελλάδα του σήμερα;\nΝαι βεβαίως. Εγώ πιστεύω πως όταν θέλεις κάτι πολύ, θα το αποκτήσεις. Αρκεί βέβαια ο στόχος σου να είναι ξεκάθαρος. Χαρακτηριστική φράση είναι αυτή που αναφέρει: «Αν δεν κοιτάς εκεί που θέλεις να πας, στο τέλος θα πας εκεί που κοιτάς». Δηλαδή, αν έχεις ξεκάθαρο στόχο και διανύεις την πορεία που θα σε οδηγήσει σε αυτόν, πιστεύω, πως ανεξάρτητα από τις δυσκολίες και τα εμπόδια που θα παρουσιαστούν, θα τα υπερνικήσεις όποια κι αν είναι η ηλικία σου.\n4)Η ψυχική επιδείνωση του ήρωα οφείλεται εξαρχής στην έντονη ανασφάλεια, η οποία απέτρεπε την αυτογνωσία του;\nΣύμφωνα με τους ειδικούς και όσα έχω διαβάσει για αυτόν τον άνθρωπο, όλα ξεκίνησαν από την απομόνωση. Ακολούθησε η ανάγκη του για επικοινωνία, οδηγώντας σε ένα είδος ψύχωσης κι έτσι κατέληξε να έχει σχιζοφρένεια. Σχιζοφρενής είναι αυτός που πάσχει από βαριά ψυχωτική διαταραχή. Αλλοιώνονται η εσωτερική και εξωτερικής πραγματικότητα του ήρωά μας ο οποίος βλάπτει τη ζωή του μέσω της συμπεριφοράς του, συγχέοντας το πραγματικό με το φανταστικό. Μπορεί να επικοινωνεί σε ένα επίπεδο, το οποίο δεν έχει καμία σχέση με τον χωροχρόνο, που τοποθετείται τη δεδομένη στιγμή. Πολλοί ειδικοί λένε ότι ένα μεγάλο ποσοστό ανθρώπων είναι πιθανό να μπει σε αυτή τη διαδικασία. Λόγω κυρίως της απομόνωσης, μπορεί κάποιος να γίνει ψυχωτικός. Πολλοί άνθρωποι σήμερα είναι θλιμμένοι, γιατί ξεχνούν να χαίρονται με τα απλά κι ουσιαστικά πράγματα της ζωής. Ο Αξέντι έγινε καταθλιπτικός, γιατί στενοχωριόταν πολύ για αυτό που είναι, ένας γραφιάς μονάχα σε έναν κόσμο αξιωματικών. Δεν μπορούσε να πετύχει τους στόχους του εξαιτίας της κοινωνικοπολιτικής κατάστασης, που υπήρχε τότε στη Ρωσία. Όπως συμβαίνει και τώρα στην Ελλάδα, όπου νέα παιδιά αναγκάζονται να φύγουν στο εξωτερικό για να κυνηγήσουν τα όνειρα τους, αφού δεν υπάρχουν εδώ οι κατάλληλες δομές. Για αυτό και το έργο είναι τόσο επίκαιρο.\n5)Θεωρείτε ότι ο ανεκπλήρωτος έρωτας τον οδήγησε το τέλμα ή η συνειδητοποίηση πως δεν ήταν αρκετός για την κοπέλα που επιθυμούσε;\nΒίωσε το ότι δεν είναι αρκετός όταν αναγκάστηκε να γίνει, στο μυαλό του, ο βασιλιάς της Ισπανίας. Πίστευε ότι για να κερδίσει αυτή τη γυναίκα έπρεπε να γίνει κάτι πολύ σημαντικό. Και τι παραπάνω από Βασιλιάς! Εφόσον παρουσιάστηκε σε εκείνη ως ο Φερδινάνδος ο Έ και τον θεώρησε τρελό, δεν υπήρχε πια άλλος τρόπος να την κατακτήσει. Άρχισε έτσι να χάνεται περισσότερο στις σκέψεις του, φτάνοντας στο τέλμα του.\n6)Ένας ρόλος που αφορά κάποια ψυχική διαταραχή θα απαιτεί ιδιαίτερη διακριτικότητα. Αντιμετωπίσατε δυσκολίες σχετικά με αυτό; Είχατε δεύτερες σκέψεις σχετικά με την αντίληψη του κοινού απέναντι σε αυτό;\nΕίχα όντως δεύτερες σκέψεις και για αυτό μπήκα στη διαδικασία να το διασκευάσω. Την περίοδο που άρχισα να δουλεύω το έργο, δεν μπορούσα να συνεργαστώ με τους σκηνοθέτες που εκτιμούσα και μπορούσα να εμπιστευτώ. Επομένως, ήταν μονόδρομος να το σκηνοθετήσω μόνος μου. Παρουσίασα τον ήρωα σαν κλόουν επί σκηνής με τη λογική ότι δέχεται χλευασμό και απομονώνεται ακούγοντας τα κοροϊδευτικά γέλια του κοινού. Υπάρχουν ονειρικά σημεία στο έργο, όπου διασκεδάζει τον κόσμο που γελά μαζί του κι ύστερα ξυπνάει από αυτόν τον εφιάλτη. Έχοντας στο μυαλό μου τον κλόουν ξεκλείδωσα υποκριτικά την πιο αστεία πλευρά του ήρωα χωρίς να είναι αυτοσκοπός μου να βγει ο ήρωας αστείος. Ο Αξέντι Ιβανοβιτς πάσχει επί σκηνής και το κοινό, στο οποίο απευθύνεται, πάσχει μαζι του. Η παράσταση είναι ζωντανός οργανισμός, και είναι πάντα διαφορετική όπως\nκαι το κοινό. Επικοινωνώ μαζί του και καταλαβαίνω τις αντιδράσεις του.\nΛίγα λόγια για την παράσταση θα βρείτε εδώ:\n“Κάτι από το ημερολόγιο ενός τρελού” στο θέατρο Λύχνος\nΚάτι απ το ημερολόγιο ενός..»\nΠροηγούμενο άρθροΣτο Χόλιγουντ η Hello Kitty!\nΕπόμενο άρθροΟι φετινοί υποψήφιοι για το θεατρικό βραβείο Χορν\nLeo Tolstoy: Ο αναρχικός χριστιανός\n«Αστικά Διηγήματα, Racconti borghesi» του Νίκου Μοσχονά από τις εκδόσεις Δωδώνη\nΣυγκρίνοντας τα έργα “Ακριβή μου Σοφία” και “Γυναίκα από Βελούδο” του...\n«Γόος» η ποιητική συλλογή της Χριστίνας Γεωργιάδου από τις εκδόσεις Δωδώνη


GAIA ROYAL ΚΩΣ - Κως, Ελλάδα\nΤο Gaia Royal είναι ένα κατάλυμα 4 αστέρων, που βρίσκεται μια βόλτα από ιδιωτική παραλία. Το χαριτωμένο ξενοδοχείο, το οποίο κατασκευάστηκε το 2000, είναι φημισμένο για πρωτότυπο στιλ του.\nΠολλά αξιοθέατα της Κω, συμπεριλαμβάνοντας Hippocrates Garden Cultural Center, Asclepieion of Kos και Λαογραφικό Μουσείο βρίσκονται 10 λεπτά με αυτοκίνητο από το ξενοδοχείο.\nΟι λάτρεις του σόπιγκ θα απολαύσουν ήσυχη τοποθεσία κοντά σε μαγαζιά και ένα μίνι μάρκετ.\nΥπάρχουν 285 άνετα δωμάτια, τα οποία είναι εξοπλισμένα με τηλέφωνο διεθνών κλήσεων, δορυφορική τηλεόραση, μικρή κουζίνα, κλιματισμό και ντουλάπα. Υπάρχουν δωμάτια με καταπληκτική θέα σε κήπο. Επίσης παρέχονται ιδιωτικά μπάνια εξοπλισμένα με μπανιέρα, σεσουάρ και δωρεάν προϊόντα περιποίησης.\nΤο πρωϊνό προσφέρεται στο εστιατόριο κάθε πρωϊ. Οι επισκέπτες θα χαλαρώσουν στο μπαρ με μπύρες που σερβίρει δροσιστικά ποτά.\nΤο αεροδρόμιο Kos Island International βρίσκεται 10 λεπτά οδικώς από το Gaia Royal.\nΤο Gaia Royal προσφέρει ζωντανές παραστάσεις και animation για να ψυχαγωγήσει τους επισκέπτες. Το ξενοδοχείο προσφέρει κέντρο φίτνες και γυμναστήριο για να βοηθάει στην ευεξία των επισκεπτών.\nGaia Royal, Ελλάδα


By\tΔιαχειριστής Μαρτίου 24, 2018\t1202\nΏρα 10:00 π.μ.: Επίσημη Δοξολογία στον Ιερό Ναό Κοιμήσεως της Θεοτόκου της Δημοτικής Κοινότητας Δρυμού και Πανηγυρικός της ημέρας από την Εκπαιδευτικό του Δημοτικού Σχολείου Δρυμού -Τοπική Σύμβουλος κα. Βασιλική Χατζηπέτρου.\nΏρα 11:15 π.μ.: Επιμνημόσυνη δέηση και κατάθεση στεφάνων στο μνημείο των Ηρώων Δημοτικής Κοινότητας Δρυμού, από τους μαθητές των σχολείων του, (με επικεφαλείς τους κ.κ. δασκάλους, καθηγητές και διευθυντές των σχολείων), τοπικούς φορείς και τη Δημοτική Αρχή.\n-Από τη Δημοτική Αρχή ο Αντιδήμαρχος Τεχνικών Έργων, Πολεοδομίας και Δημοτικής Ενότητας Μυγδονίας κ. Ευάγγελος Καραστερίου,\n-Από τη Δημοτική Κοινότητα ο Πρόεδρος της Δημοτικής Κοινότητας κ. Κωνσταντίνος Πατσαλάς,\n-Από Εκπρόσωπο της Εθνικής Αντίστασης,\n-Από τον Διοικητή της 34ης ΤΑΞ του Στρατοπέδου «Προκοπίδη» Δρυμού Θεσσαλονίκης,\n-Από το Νηπιαγωγείο Δρυμού,\n-Από το Δημοτικό Σχολείο Δρυμού,\n-Από το Γυμνάσιο Μυγδονίας και το Γενικό Λύκειο Μυγδονίας,\n-Από τον Πολιτιστικό Σύλλογο Δρυμού.\nΤελετάρχης και υπεύθυνη για την κατάθεση στεφάνων ορίζεται η Τοπική Σύμβουλος –εκπαιδευτικός κα.Βασιλική Χατζηπέτρου.\nΏρα 11:30 π.μ.: Παρέλαση μαθητών στην οδό του μνημείου των Ηρώων της Δημοτικής Κοινότητας Δρυμού, από το Νηπιαγωγείο, Δημοτικό Σχολείο, Γυμνάσιο και Λύκειο Μυγδονίας με ευθύνη κ.κ. γυμναστών, δασκάλων, καθηγητών και διευθυντών των Σχολείων.\nΤελευταία τροποποίηση στις Σάββατο, 24 Μαρτίου 2018 07:27\n« Δωρέα φορητού απινιδωτή Συγκέντρωση παιχνιδιών για τα παιδιά που νοσηλεύονται στην Παιδο-ογκολογική Μονάδα του Νοσοκομείου ΑΧΕΠΑ »


The BlogK: Οκτωβρίου 2008\nΑναρτήθηκε από The BlogK στις 8:52 μ.μ. Δεν υπάρχουν σχόλια:\nΓίνε πρεσβευτής του Saferinternet.gr\nΟ Ελληνικός Κόμβος Ασφαλούς Διαδικτύου Saferinternet.gr προσκαλεί νέους και νέες, από 12 έως 16 ετών, που αγαπούν το Διαδίκτυο και επιθυμούν να το κάνουν ασφαλέστερο για όλους, να γίνουν μέλη του πάνελ νέων.\nΤο πάνελ θα αποτελείται από 4 αγόρια και 4 κορίτσια που φοιτούν σε σχολεία της Αττικής ή περιοχών με εύκολη πρόσβαση στην Αθήνα, όπου θα πραγματοποιούνται οι συναντήσεις σε τριμηνιαία βάση.\nΟι νέοι θα δρουν ως πρεσβευτές του Κόμβου στους συνομηλίκους τους, θα παραθέτουν τις εμπειρίες τους στον Κόμβο για να τίθενται υπόψη στην υλοποίηση δράσεων αφύπνισης του κοινού γύρω από την ασφαλή χρήση των διαδραστικών τεχνολογιών και θα συμμετέχουν ενεργά σε εκδηλώσεις του Κόμβου (όπως στην Ημέρα Ασφαλούς Διαδικτύου), καθώς και σε εκδηλώσεις που διοργανώνονται από την Ευρωπαϊκή Επιτροπή, όπου και θα έρχονται σε επαφή με αντίστοιχα πάνελ νέων από τους συνάδελφους Κόμβους στην Ευρώπη.\nΒασικές προϋποθέσεις για να συμμετάσχει ένας νέος είναι οι καλές του επιδόσεις στο σχολείο, η καλή γνώση του Διαδικτύου, να έχει ωριμότητα, σοβαρότητα, θάρρος, επικοινωνιακό ταλέντο και ευχέρεια στην αγγλική γλώσσα.\nΓια να λάβει κάποιος μέρος στην προσπάθεια αυτή πρέπει απλά να στείλει, μέχρι τις 30 Νοεμβρίου 2008, με ένα mail στη διεύθυνση spapa@saferinternet.gr το βιογραφικό του και ένα κείμενο 200 λέξεων στο οποίο θα γράφει τι αναμένει να αποκομίσει από τη συμμετοχή του στο πάνελ νέων του Ελληνικού Κόμβου.\nΑναρτήθηκε από The BlogK στις 8:50 μ.μ. Δεν υπάρχουν σχόλια:\nΚαμπανάκι από την WWF για τους φυσικούς πόρους\nΈκθεση της οργάνωσης WWF αποκαλύπτει πως η οικολογική κρίση που θα αντιμετωπίσουμε στο μέλλον θα είναι χειρότερη, λόγω της κατάχρησης των φυσικών πόρων από τον άνθρωπο.\nΟι Έλληνες καταλαμβάνουμε την 11η χειρότερη θέση ανάμεσα σε 148 χώρες, καθώς για να διατηρήσουμε τον σπάταλο οικολογικά τρόπο ζωής, χρειαζόμαστε σχεδόν τρεις πλάνητες.\nΌπως ανέφερε στον ΑΝΤ1, η Θ. Νάντσου, υπεύθυνη περιβαλλοντικής πολιτικής της WWF, είμαστε δεύτεροι μετά τις Ηνωμένες Πολιτείες Αμερικής στην κακοδιαχείριση των υδάτινων πόρων, κάτι για το οποίο ευθύνεται σε μεγάλο βαθμό ο αγροτικός τομέας. Παράλληλα, τόνισε ότι υπάρχει πρόβλημα και με την ενεργειακή πολιτική της χώρας, καθώς επιμένουμε στη χρήση του λιγνίτη.\nΑναρτήθηκε από The BlogK στις 8:49 μ.μ. Δεν υπάρχουν σχόλια:\nΤο τηλεσκόπιο Hubble ξυπνά από το κώμα και επιστρέφει στη δράση\nΒαλτιμόρη: Έπειτα από διακοπή της λειτουργίας του για έναν μήνα, λόγω αλλεπάλληλων βλαβών, το διαστημικό τηλεσκόπιο Hubble άνοιξε και πάλι τα μάτια στο Σύμπαν.\nΤο όργανο των 10 δισ. δολαρίων επανήλθε πλήρως με τις εντολές που έλαβε από τη Γη και λειτουργεί όπως πριν από την εμφάνιση της πρώτης βλάβης στα τέλη Σεπτεμβρίου, ανακοίνωσε το Επιστημονικό Ινστιτούτο Διαστημικού Τηλεσκοπίου στο Μέριλαντ.\nΤα προβλήματα ξεκίνησαν όταν τέθηκε εκτός λειτουργίας το σύστημα διαχείρισης εντολών και δεδομένων, το οποίο συλλέγει τα δεδομένα από τα επιμέρους όργανα του τηλεσκοπίου και τα επεξεργάζεται για να τα μεταδώσει στη Γη.΄\nΗ λειτουργία του Hubble αρχικά αποκαταστάθηκε, λίγο αργότερα όμως παρουσιάστηκαν δυο νέες βλάβες: Η ηλεκτρική τάση έπεσε σε μια από τις κάμερες και ένας υπολογιστής που ελέγχει ένα άλλο όργανο έπαψε να λειτουργεί.\nΉδη από την εμφάνιση της πρώτης βλάβης, η NASA αναγκάστηκε να αναβάλε την αποστολή του διαστημικού λεωφορείου για την τελευταία επισκευή και αναβάθμιση του Hubble. Η αποστολή προγραμματίζεται τώρα για το Φεβρουάριο.\nΣτο μεταξύ, το Hubble ξανάρχιζε να μεταδίδει τις εικόνες που εντυπωσιάζουν τους αστρονόμους από τα εγκαίνιά του το 1995. Η πρώτη φωτογραφία μετά την επιδιόρθωση απεικονίζει δύο δακτυλιοειδείς γαλαξίες μετά τη σύγκρουσή τους.\nΑναρτήθηκε από The BlogK στις 8:48 μ.μ. Δεν υπάρχουν σχόλια:\nΘύμα κακοποίησης το γηραιότερο φλαμίνγκο του κόσμου\nΣίδνεϊ: Νεαροί επισκέπτες σε ζωολογικό κήπο της Αυστραλίας τραυμάτισαν σοβαρά ένα σχεδόν τυφλό φλαμίνγκο το οποίο πιστεύεται ότι είναι το γηραιότερο στον κόσμο με ηλικία τουλάχιστον 75 χρόνια.\nΤο άτυχο φοινικόπτερο (Phoenicopterus roseus) τραυματίστηκε στο κεφάλι και το ράμφος και αιμορραγούσε από το ένα μάτι, ανακοίνωσαν εκπρόσωποι της αστυνομίας και του ζωολογικού κήπου της Αδελαΐδας. Η κατάστασή του δείχνει πάντως να βελτιώνεται στο τοπικό κτηνιατρείο.\n«Το πτηνό έφτασε στο ζωολογικό κήπο το 1933 και ήταν ήδη ενήλικο σε αυτό το στάδιο» δήλωσε στο AFP υπεύθυνος του κήπου. «Οπότε, παρόλο που δεν γνωρίζουμε την ακριβή του ηλικία είναι τουλάχιστον 75 ετών -πολύ μεγαλύτερο από όσο ζουν στη φύση».\nΤο ηλικιωμένο πτηνό, που είχε βαπτιστεί «Φλαμίνγκο 1», δεν φοβόταν τους ανθρώπους και είχε τη συνήθεια να στέκεται κοντά στην περίφραξη, όπου ήταν εύκολος στόχος.\nΟι δράστες, τέσσερα αγόρια 17-19 ετών, αφέθηκαν ελεύθεροι με εγγύηση, πριν εμφανιστούν στο δικαστήριο με την κατηγορία της κακοποίησης ζώου.\nΑναρτήθηκε από The BlogK στις 8:47 μ.μ. Δεν υπάρχουν σχόλια:\nΗ HP επενδύει στο μινιμαλισμό με το νέο Mini 1000\nΠάλο Αλτο, Καλιφόρνια: Ενθουσιασμένη από την επιτυχία των φθηνών μίνι φορητών υπολογιστών στη διεθνή αγορά, η Hewlett-Packard παρουσίασε την Πέμπτη το Mini 1000, ένα μοντέλο που απευθύνεται σε φοιτητές, επαγγελματίες, αλλά και σε «μοδάτες» γυναίκες.\nΜε τη νέα της πρόταση, η HP ελπίζει να ανταγωνιστεί τις ταϊβανέζικες εταιρείες Asus και Acer, οι οποίες κυριαρχούν στην ταχύτατα αναπτυσσόμενη αγορά «υπερφορητών» υπολογιστών, τους οποίους η Intel προτιμά να αποκαλεί netbook.\nΤο Mini 100, με τιμές που ξεκινούν λίγο κάτω από τα 400 δολάρια, βασίζεται στον «φορητό» επεξεργαστή Atom N270 της Intel, χρονισμένο στα 1,6 GHz. Έρχεται με οθόνη 8,9 ή 10,2 ιντσών, σκληρό δίσκο ή SSD (οδηγό στερεάς κατάστασης) και υποστήριξη ασύρματων δικτύων Wi-Fi και Bluetooth. Το Δεκέμβριο αναμένονται και μοντέλα με δυνατότητα 3G.\nΤιμές για την ευρωπαϊκή αγορά δεν έχουν ακόμα ανακοινωθεί. Στις ΗΠΑ, η έκδοση με λειτουργικό σύστημα Windows XP ξεκινά από τα 399 δολάρια, ενώ η έκδοση με Linux και λογισμικό της HP για αναπαραγωγή πολυμέσων έχει τιμή εκκίνησης τα 379 δολάρια.\nΓια όσους ενδιαφέρονται για μια πρωτότυπη εμφάνιση, το Mini κυκλοφορεί και σε ειδική έκδοση που επιμελήθηκε η σχεδιάστρια μόδας Βίβιεν Ταμ, με κατακόκκινο κάλυμμα και φλοράλ μοτίβο.\nΣύμφωνα με την εταιρεία αναλύσεων IDC, η αγορά των netbook ανέρχεται το 2008 στις 10,8 εκατομμύρια μονάδες, ενώ το 2009 οι πωλήσεις αναμένεται σχεδόν να διπλασιαστούν στις 20,8 εκατ. μονάδες.\nΑυτό το νέο τμήμα της αγοράς απαιτεί και αλλαγές στην στρατηγική που κανονικά ακολουθούν οι κατασκευαστές υπολογιστών, με τις τιμές να πέφτουν σε όλο και χαμηλότερα επίπεδα:\n«Όταν κατεβαίνεις στα 300 δολάρια, το περιθώριο κέρδους εξανεμίζεται, οπότε πρέπει να το αντισταθμίσεις με τον όγκο των πωλήσεων» σχολιάζει στο Reuters ο Μπομπ Ο'Ντόνελ της IDC. «Ο στόχος τους είναι η υψηλή παραγωγή με μικρό περιθώριο [κέρδους], και πιστεύω ότι αυτό θα είναι πρόκληση».\nΑναρτήθηκε από The BlogK στις 8:46 μ.μ. Δεν υπάρχουν σχόλια:\nΚίνδυνοι συνοδεύουν τα οφέλη του κόκκινου κρασιού\nΛονδίνο: Κρασιά από 13 χώρες (μεταξύ αυτών και ελληνικά), κόκκινα και άσπρα, περιέχουν εν δυνάμει επικίνδυνα επίπεδα μετάλλων, σύμφωνα με βρετανική έρευνα που προχώρησε σε χημική ανάλυση των κρασιών.\nΗ βρετανική έρευνα, υπό τον καθηγητή Ντέκλαν Νότον, που δημοσιεύεται στο Chemistry Central Journal, χρησιμοποίησε το σύστημα αξιολόγησης κινδύνου που βασίζεται στους λεγόμενους δείκτες THQ (Target Hazard Quotients), το οποίο αναπτύχθηκε από την αμερικανική Υπηρεσία Προστασίας του Περιβάλλοντος. Οι δείκτες THQ δίνουν μια ένδειξη για το ρίσκο με βάση πλαφόν (άνω όρια) ασφαλείας για τις ποσότητες των χημικών.\nΟι υγιεινές ιδιότητες του κόκκινου κρασιού αποδίδονται κυρίως στην παρουσία αντιοξειδωτικών χημικών ουσιών, που καταπολεμούν τη βλάβη από ελεύθερες ρίζες στα κύτταρα. Όμως τα ιόντα μετάλλων μπορούν, από την άλλη, να επιτείνουν την οξειδωτική διαδικασία και να αντισταθμίσουν τα οφέλη για την υγεία.\nΑναρτήθηκε από The BlogK στις 8:43 μ.μ. Δεν υπάρχουν σχόλια:\nΑναρτήθηκε από The BlogK στις 10:46 μ.μ. Δεν υπάρχουν σχόλια:\nΤεχνολογία: ενισχύει το μυαλό;\nΚορυφαίος επιστήμονας υποστηρίζει ότι η επεξεργασία ψηφιακής πληροφορίας μπορεί να επηρεάσει τον τρόπο που λειτουργεί ο εγκέφαλος μας. Μήπως πρόκειται για την ανθρώπινη εξέλιξη;\nΗ τεχνολογία ίσως μεταλλάσσει τον εγκέφαλο μας. Μια νέα έρευνα από τον νευροεπιστήμονα Gary Small, επιβεβαιώνει την παραπάνω άποψη.\nΣύμφωνα με το νέο βιβλίο του Small, "iBRAIN: Surviving the Technological Alteration of the Modern Mind," μια δραματική στροφή στον τρόπο με τον οποίο συλλέγουμε πληροφορίες και επικοινωνούμε έχει ανοίξει τον δρόμο για την επανάσταση και την εξέλιξη του ανθρώπινου εγκεφάλου.\n«Πιθανότατα ο ανθρώπινος εγκέφαλος άρχισε να εξελίσσεται με αυτούς τους εκπληκτικούς ρυθμούς από τότε που ο άνθρωπος ξεκίνησε να χρησιμοποιεί εργαλεία,» γράφει ο Small. «Καθώς ο χρόνος περνά, ο εγκέφαλος μας αποκαλύπτει νέες ικανότητες, ενώ ταυτόχρονα απομακρύνεται από την ανάπτυξη των θεμελιωδών κοινωνικών δεξιοτήτων.»\nΗ επίπτωση της τεχνολογίας στον ανθρώπινο εγκέφαλο δεν θα πρέπει να μας εκπλήσσει. Η ευελιξία του εγκεφάλου, η ικανότητα να αλλάζει ανάλογα με το ερέθισμα, είναι ευρέως γνωστή. Οι επαγγελματίες μουσικοί έχουν περισσότερη φαιά ουσία σε εγκεφαλικές περιοχές που είναι υπεύθυνες για την κίνηση των δαχτύλων.\nΕπίσης, ο εγκέφαλος των αθλητών είναι πιο πολύπλοκος σε περιοχές που ορίζεται ο έλεγχος χεριών – ματιών. Αυτό συμβαίνει διότι όσο περισσότερο χρόνο αφιερώνει κάποιος σε μια συγκεκριμένη δραστηριότητα, τόσο πιο ισχυρά είναι τα νευρικά μονοπάτια που είναι υπεύθυνα για αυτές. Έτσι, είναι απόλυτα λογικό οι άνθρωποι που επεξεργάζονται ένα συγκεκριμένο ποσό ψηφιακής πληροφορίας να έχουν περισσότερους νευρώνες αφιερωμένους στο φιλτράρισμα της πληροφορίας. Ωστόσο, αυτό δεν είναι το ίδιο με την εξέλιξη.\nΓια να ελεγχθεί το πώς επιδρά το διαδίκτυο στον εγκέφαλο μας, ο Small και οι συνάδελφοι του παρακολούθησαν τον εγκέφαλο 24 ενηλίκων ατόμων καθώς εκτελούσαν μια αναζήτηση στο διαδίκτυο και καθώς διάβαζαν μια σελίδα κειμένου. Κατά τη διάρκεια της αναζήτησης στο διαδίκτυο, εκείνοι οι οποίοι ανέφεραν ότι χρησιμοποιούσαν το Internet καθημερινά, παρουσίασαν διπλάσια δραστηριότητα σε περιοχές του εγκεφάλου που είναι υπεύθυνες για τη λήψη αποφάσεων και το σύνθετο λογισμό σε σύγκριση με αυτούς που ασχολούνταν ελάχιστα με το Internet.\nΤα αποτελέσματα της έρευνας, που δημοσιεύθηκαν στο αμερικανικό περιοδικό Geriatric Psychiatry, προτείνουν ότι η χρήση του Internet ενισχύει την ικανότητα του εγκεφάλου για διέγερση και ότι η ανάγνωση στο Internet ενεργοποιεί περισσότερες περιοχές του εγκεφάλου σε σχέση με ένα τυπωμένο βιβλίο.\nΗ έρευνα αυτή υποστηρίζει προηγούμενες μελέτες που έχουν δείξει ότι η σημερινή τεχνολογία απαιτεί περισσότερη μνήμη εκ μέρους μας, ενώ η αντίληψη μας έχει αναπτυχθεί.\nΟ Small ισχυρίζεται ότι αυτές οι διαφορές πρόκειται να γίνουν πιο εμφανείς ανάμεσα στις μελλοντικές γενιές, επειδή οι νεότεροι άνθρωποι εκτίθενται σε υψηλότερη τεχνολογία σε σχέση με τις προηγούμενες γενιές.\nΑπό τη μια μεριά, οι άνθρωποι που μεγάλωσαν μέσα στην τεχνολογία και δεν γνώρισαν τον κόσμο χωρίς e-mail και sms, χρησιμοποιούν τις ανώτερες γνωστικές τους ικανότητες για να πάρουν αποφάσεις και να ξεγελάσουν πολλαπλές αισθητηριακές πηγές. Από την άλλη, αυτοί οι οποίοι ήταν μάρτυρες της εξέλιξης πολύ πριν η τεχνολογία αγκαλιάσει την καθημερινή μας ζωή, είναι πολύ καλύτεροι στην ανάγνωση της γλώσσας του σώματος σε σχέση με την πλοήγηση στο διαδίκτυο.\n«Ο εγκέφαλος των ατόμων που έζησαν σε καιρούς που η εξέλιξη της τεχνολογίας βρισκόταν σε νηπιακό στάδιο, εκπαιδεύθηκε σε ένα εντελώς διαφορετικό τρόπο κοινωνικοποίησης και μάθησης, προχωρώντας βήμα προς βήμα για την επίλυση ενός προβλήματος,» σχολιάζει ο Small. «Ωστόσο οι άνθρωποι έχουν εξασκηθεί σε έναν πιο μεθοδικό τρόπο μάθησης και συνηθίζουν να εκτελούν με μεγαλύτερη ακρίβεια ό,τι αναλαμβάνουν.»\nΜολαταύτα, όλα τα παραπάνω δεν είναι περιοριστικά. Καταρχήν, δεν υπάρχει κανένας λόγος να πιστεύουμε ότι οι δυο ομάδες ατόμων είναι αποκλειστικές. Στην πραγματικότητα, μια μελέτη του 2005 αποκάλυψε ότι οι νέοι άνθρωποι που ασχολούνται με την τεχνολογία ξοδεύουν επίσης πολύ χρόνο με φίλους και συγγενείς. Και όπως τονίζει και ο ίδιος ο Small, οι δυο ομάδες ατόμων μπορούν να κατευθύνουν οι ίδιοι την εξέλιξη του εγκεφάλου τους, εκμεταλλευόμενοι τα οφέλη της σύγχρονης τεχνολογίας και διατηρώντας ταυτόχρονα τις παραδοσιακές κοινωνικές ικανότητες τους, απλά αφιερώνοντας χρόνο και στους δυο τομείς.\nΕντωμεταξύ, η σύγχρονη τεχνολογία και οι ικανότητες που μπορεί να μας βοηθήσει να αναπτύξουμε, εξελίσσεται με πολύ μεγαλύτερο ρυθμό σε σχέση με εμάς τους ίδιους. Παρόλα αυτά, δεν είναι γνωστό εάν οι μελλοντικές παραλλαγές των παιχνιδιών και των online κοινοτήτων θα απαιτούν περισσότερες ή λιγότερες κοινωνικές δεξιότητες και στρατηγικές μάθησης, όπως αυτές που καλλιεργούμε εδώ και τόσους αιώνες.\n«Υπάρχουν πολλοί άνθρωποι που ασχολούνται με το θέμα και όλοι θεωρούν ότι τα παιδιά και οι ενήλικες ζουν σε δυο τελείως διαφορετικούς κόσμους,» αναφέρει ο James Gee, καθηγητής γλωσσολογίας από το πανεπιστήμιο του Wisconsin-Madison. Ωστόσο, η αλήθεια είναι ότι η τεχνολογία μας έχει αγκαλιάσει με τέτοιο τρόπο ώστε επωφελούμαστε ενώ ταυτόχρονα χάνουμε σε ποιοτικό χρόνο.\nΑναρτήθηκε από The BlogK στις 10:44 μ.μ. Δεν υπάρχουν σχόλια:\nΣτο διάστημα ο πρώτος δορυφόρος της Βενεζουέλας\nΚαράκας: Τον πρώτο της δορυφόρο εκτόξευσε στο διάστημα η Βενεζουέλα την Τετάρτη, κάνοντας χρήσιμη του κινεζικού κοσμοδρομίου στο Σιτσουάν.\nΟ δορυφόρος, που έχει ονομαστεί «Σιμόν Μπολιβάρ», θα τεθεί σε γεωστατική τροχιά, σε ύψος 36.500 χιλιομέτρων και μάλιστα σε τροχιά που παραχώρησε η Ουρουγουάη.\nΜετά από τρεις μήνες δοκιμών θα αρχίσει να μεταδίδει στις αρχές του 2009 ραδιοτηλεοπτικά προγράμματα και δεδομένα. Έμφαση θα δοθεί στην αναμετάδοση των προγραμμάτων του τηλεοπτικού σταθμού Telesur.\nΤο κόστος του δορυφόρου ξεπερνά τα 400 εκατομμύρια δολάρια και κατασκευάστηκε με τη βοήθεια της Κίνας.\nΤην εκτόξευσή του παρακολούθησαν από κοινού ο πρόεδρος της Βενεζουέλας Ούγκο Τσάβες και ο στενός πολιτικός και προσωπικός του φίλος, πρόεδρος της Βολιβίας, Έβο Μοράλες.\nΑναρτήθηκε από The BlogK στις 10:43 μ.μ. Δεν υπάρχουν σχόλια:\nΓια κακόβουλες αναπάντητες κλήσεις προειδοποεί η Cosmote\nΑθήνα: Απατεώνες που χρησιμοποιούν τηλεφωνικούς αριθμούς από το εξωτερικό κάνουν αναπάντητες κλήσεις σε συνδρομητές κινητής τηλεφωνίας στην Ελλάδα, με στόχο να τους εξάψουν την περιέργεια και να τους αναγκάσουν να καλέσουν το πανάκριβο νούμερο για να δουν ποιος τους τηλεφώνησε.\nΑναρτήθηκε από The BlogK στις 10:41 μ.μ. Δεν υπάρχουν σχόλια:\nΠαράταση μέχρι 8 Νοεμβρίου για την επιδότηση φοιτητικού υπολογιστή\nΑθήνα: Μέχρι το Σάββατο 8 Νοεμβρίου θα γίνονται δεκτές οι αιτήσεις για τη δράση «Δες την Ψηφιακά», η οποία επιδοτεί την αγορά φορητού υπολογιστή στο 25% των πρωτοετών φοιτητών με την υψηλότερη βαθμολογία στις πανελλαδικές. Η αρχική προθεσμία έληγε την Παρασκευή 31 Οκτωβρίου.\nΟι δικαιούχοι φοιτητές επιχορηγούνται με το 80% της αξίας του φορητού της επιλογής τους, με μέγιστη επιδότηση τα 400 ευρώ.\nΣτην υλοποίηση της δράσης «Δες την Ψηφιακά», έχουν δικαίωμα συμμετοχής και σπουδαστές που πάσχουν από σοβαρές ασθένειες, οι οποίοι εισήχθησαν στην τριτοβάθμια εκπαίδευση ως ποσοστό 3% των εισακτέων σε κάθε τμήμα ή σχολή, με τις εισαγωγικές εξετάσεις του 2008. Η μέγιστη επιδότηση για αυτήν την κατηγορία δικαιούχων ορίστηκε στα 800 ευρώ.\nΑπό τους 17.000 πρωτεύσαντες που δικαιούνται την επιδότηση, μέχρι στιγμής έχουν δηλώσει συμμετοχή λιγότεροι από 12.000.\nΗ δράση υλοποιείται φέτος για τρίτη φορά, στο πλαίσιο της Ψηφιακής Στρατηγικής 2006-2013 και με τη συνδρομή της Ευρωπαϊκής Ένωσης.\nΓια περισσότερες πληροφορίες λειτουργεί ειδικός δικτυακός τόπος καθώς και η γραμμή τηλεφωνικής υποστήριξης 801-11-85-100.\nΠριν από 800.000 χρόνια άναψε η πρώτη τεχνητή φωτιά\nΙερουσαλήμ: Οι πρόγονοι του σύγχρονου ανθρώπου ήξεραν πώς να ανάβουν και να χρησιμοποιούν τη φωτιά πριν από τουλάχιστον 790.000 χρόνια, υποδεικνύουν τα ευρήματα σε ανασκαφή στις όχθες του Ιορδάνη.\nΈρευνα του 2004 στην ίδια τοποθεσία, το Γκεσέρ Μπενότ Γιααγκόφ στο βόρειο Ισραήλ, είχε δείξει ότι οι ανθρωπίδες που ζούσαν εκείνη την περίοδο στην περιοχή ήξεραν πώς να ελέγχουν τη φωτιά -για παράδειγμα, μεταφέροντάς την με φλεγόμενα κλαδιά.\nΤώρα, νέα μελέτη του Εβραϊκού Πανεπιστημίου του Ισραήλ δείχνει ότι τουλάχιστον 12 προϊστορικές κοινότητες γνώριζαν πώς να χρησιμοποιούν πυρόλιθους (τσακμακόπετρες), και επομένως δεν εξαρτώνταν από φυσικές πυρκαγιές για να διατηρούν το πολύτιμο πυρ.\nΗ κοιλάδα του Ιορδάνη όπου εντοπίστηκαν τα ευρήματα πιστεύεται ότι ήταν σταθμός-κλειδί στην μετανάστευση του Homo erectus από την Αφρική στη Μέση Ανατολή, την Ασία και την Ευρώπη.\nΗ φωτιά ίσως ήταν προσέφερε σημαντική βοήθεια στο ταξίδι. «Από τη στιγμή που κατέκτησαν τη φωτιά για να προστατευτούν από τα αρπακτικά και να έχουν ζέστη και φως, ήταν αρκετά ασφαλείς ώστε να μετακινηθούν και να αποικίσουν άγνωστα εδάφη» σχολίασε στο Reuters η Νίρα Αλπερσον-Αφιλ, μέλος της ερευνητικής ομάδας.\nΗ ανακάλυψη δημοσιεύτηκε στο Quaternary Science Reviews.\nΑναρτήθηκε από The BlogK στις 10:40 μ.μ. Δεν υπάρχουν σχόλια:\nΗ πρώτη νησίδα ασφαλείας σε δρόμο κατασκευάστηκε με δικά του έξοδα από τον\nΟ συντομότερος πόλεμος στην ιστορία ήταν ανάμεσα στη Ζανζιβάρη και τη Βρετανία το 1896.\nΤο μέλι είναι το μόνο τρόφιμο που δεν χαλάει. Βρέθηκε μέλι στους τάφους των ΑιγυπτίωνΦαραώ, το οποίο δοκίμασαν οι αρχαιολόγοι και δήλωσαν ότι ήταν βρώσιμο.\nΟ παγκόσμιος πληθυσμός μπορεί να χωρέσει μέσα στα σύνορα του Τέξας\nΤα 'Σαγόνια' είναι η πιο κοινή ονομασία για τα χρυσόψαρα.\nΟι μαθητές της Αγγλίας τώρα θα λαμβάνουν από την ηλικία των πέντε ετών σεξουαλική διαπαιδαγώγηση, με στόχο να καταπολεμηθούν οι σεξουαλικά μεταδιδόμενες ασθένειες, αλλά και οι ανεπιθύμητες εγκυμοσύνες έφηβων κοριτσιών.\nΤα μαθήματα θα ξεκινούν βοηθώντας τα νήπια να αναγνωρίσουν τα διάφορα ανθρώπινα μέλη. Σε ηλικία 6 έως 11 ετών θα διδάσκονται όσα χρειάζεται να ξέρουν για την αναπαραγωγή και τις σχέσεις μεταξύ των δύο φύλων.\nΣτα επόμενα χρόνια, οι μαθητές θα διδάσκονται για την αναπαραγωγή και τις σχέσεις μεταξύ των ανθρώπων. Σε μετέπειτα επίπεδο, τα σχολεία θα πρέπει να βελτιώσουν τον τρόπο με τον οποίο καλύπτονται θέματα, όπως οι κακοί σύντροφοι και η σημασία του γάμου.\nΟι δάσκαλοι θα πρέπει επίσης να εκπαιδευθούν για την παράδοση των συγκεκριμένων μαθημάτων, αφού πιθανότατα πολλοί θα είναι εκείνοι οι οποίοι θα νιώθουν άβολα με μια τέτοια συζήτηση μέσα στη σχολική αίθουσα.\nΗ κυβέρνηση της χώρας παραδέχεται ότι η σεξουαλική διαπαιδαγώγηση στην Αγγλία είναι ένας υποβαθμισμένος τομέας. Παρόλα αυτά, αυτή η κίνηση θα βρει αντίθετες πολλές οικογένειες, οι οποίες κατηγορούν την κυβέρνηση ότι βάζουν τα παιδιά σε μια διαδικασία, πριν ακόμα να είναι έτοιμα.\nΓια τον καθησυχασμό της ανησυχίας, η κυβέρνηση πρόκειται να καλέσει συνεδρίαση με θέμα το δικαίωμα των γονιών να αποφασίζουν εάν τα παιδιά τους θα μπορούν να συμμετέχουν στο συγκεκριμένο μάθημα.\nΕπίσης, η κυβέρνηση της χώρας θα προχωρήσει σε αναδιοργάνωση του τρόπου με τον οποίο διδάσκονται τα παιδιά στο σχολείο τους κινδύνους των ναρκωτικών και του αλκοόλ.\nΑναρτήθηκε από The BlogK στις 10:27 μ.μ. Δεν υπάρχουν σχόλια:\nΕστιατόριο - Ταξίδι στο χρόνο\nΤην περασμένη Πέμπτη, ένα θρυλικό ιταλικό εστιατόριο της Νέας Υόρκης, όπως και οι τιμές του, ταξίδεψαν 100 χρόνια πίσω.\nΤο εστιατόριο John της 12ης Οδού, ένα ζεστό και ξακουστό στέκι διασήμων, γιόρτασε με ένα μενού που κόστιζε σεντς και όχι δολάρια, όπως ακριβώς το 1908.\nΤο πιάτο κοτόπουλο με παρμεζάνα σερβιρίστηκε για 75 σεντς αντί των 14.95 δολαρίων, τα λαζάνια για 75 σεντς αντί των 10.95 δολαρίων και τα μύδια για 50 σεντς αντί των 10.95 δολαρίων που κοστίζει σήμερα.\nΓια 1.10 δολάρια, το «δείπνο-ταξίδι στο χρόνο» συμπεριλάμβανε ορεκτικό, κυρίως πιάτο, επιδόρπιο και καφέ.\nΤο φημισμένο εστιατόριο άνοιξε ο Ιταλός μετανάστης John Pucciatti πριν από 100 χρόνια και αποτελεί το στέκι διάσημων προσώπων εδώ και χρόνια. Στους θαμώνες-διασημότητες του εστιατορίου κατά καιρούς συγκαταλέγονται η Jackie Kennedy Onassis, ο Pete Townsend και ο Tom Cruise.\nΑναρτήθηκε από The BlogK στις 10:25 μ.μ. Δεν υπάρχουν σχόλια:\nΣύμφωνα με τους αστυνομικούς, ένας γυμνός άντρας συνελήφθη ως ύποπτος διάρρηξης την περασμένη Τετάρτη αφού είχε κολλήσει στην καμινάδα ενός καταστήματος Tesco, το οποίο προσπάθησε να κλέψει.\nΗ αστυνομία του Μάντσεστερ ανέφερε ότι το τμήμα ειδοποιήθηκε να πάει σε κατάστημα του Βρετανικού κολοσσού Tesco, στην περιοχή Pemberton, κατά τις 05:30 το πρωί αφού έλαβε αναφορά.\nΑφού η αστυνομία έφτασε στην περιοχή, ανακάλυψε έναν άντρα παγιδευμένο μέσα σε μια καμινάδα. Ο 22χρονος απελευθερώθηκε από τους άντρες της αστυνομίας και αφού αποκαλύφθηκε ότι ήταν γυμνός μεταφέρθηκε στο νοσοκομείο. Στη συνέχεια έλαβε εξιτήριο και τώρα βρίσκεται υπό κράτηση.\n«Θεωρούμε ότι ο νεαρός ξεγυμνώθηκε στην προσπάθεια του να ξεσφηνώσει από την καμινάδα,» αναφέρει η αστυνομία σε αναφορά της.\nΑναρτήθηκε από The BlogK στις 10:23 μ.μ. Δεν υπάρχουν σχόλια:\nΑναρτήθηκε από The BlogK στις 6:28 μ.μ. Δεν υπάρχουν σχόλια:\nΤο ζεστό ρόφημα μας φέρνει πιο κοντά\nΑν θέλετε να προκαλέσετε το ενδιαφέρον κάποιου, να του προσφέρετε ένα ζεστό ρόφημα, προτείνουν αμερικανοί ερευνητές.\nΚι αυτό γιατί τα πειράματά τους απέδειξαν ότι οι άνθρωποι τείνουν να χαρακτηρίζουν κάποιον ξένο ως φερέγγυο και φιλικό όταν τον δουν να κρατάει μια κούπα με ζεστό καφέ.\nΕθελοντές βαθμολόγησαν αγνώστους ως 11% θερμότερους βλέποντάς τους να κρατούν μια κούπα με ζεστό καφέ αντί βλέποντάς τους με ένα κρύο ρόφημα στο χέρι, αναφέρει η μελέτη που δημοσιεύεται στο περιοδικό Science.\nΜάλιστα, οι ερευνητές υποστηρίζουν ότι ο χαρακτηρισμός του "θερμού" που απέδωσαν οι εθελοντές σε έναν άγνωστο, δεν ήταν μόνο μεταφορικός αλλά και κυριολεκτικός, αφού οι χαρακτηριζόμενοι ως θερμοί είχαν και αρκετά υψηλή θερμοκρασία σώματος, όπως αποδείχτηκε.\nΑυτή δεν είναι η πρώτη φορά που συνδέεται η θερμοκρασία με το συναίσθημα.\nΠρόσφατη έρευνα αποφάνθηκε ότι οι άνθρωποι που είναι μόνοι στη ζωή αισθάνονται πιο έντονα το κρύο.\nΑναρτήθηκε από The BlogK στις 6:27 μ.μ. Δεν υπάρχουν σχόλια:\nΝέα μείωση για το μερίδιο αγοράς της AMD\nΣύμφωνα με στοιχεία της εταιρείας ερευνών Mercury Research, η AMD κατέγραψε νέες απώλειες όσον αφορά στο μερίδιο αγοράς που κατέχει. Σύμφωνα με τους αναλυτές της εταιρείας, το ποσοστό της AMD υποχώρησε στο 17,7%, από 18,8% που ήταν κατά το διάστημα μεταξύ Ιουνίου και Σεπτεμβρίου. Η AMD έχει κάθε λόγο ν' ανησυχεί, καθώς το φαινόμενο τείνει να λάβει χαρακτηριστικά παγίωσης.\n- Πιο συγκεκριμένα, η μείωση του μεριδίου δεν είναι κάτι καινούργιο, καθώς το 2007 το ποσοστό της εταιρείας ήταν 23%, ενώ στο τέλος του 2006 25,3%. Βέβαια, το χαστούκι που δέχθηκε η AMD με το TLB bug των Phenom δεν είναι αρκετό για να εξηγήσει την πτώση της εταιρείας.\nΟι ειδικοί της Mercury Research σημειώνουν ότι η αγορά φορητών υπολογιστών γνωρίζει μεγάλη άνθιση, σε σημείο που οι παραγγελίες για επεξεργαστές φορητών έχουν πλέον ξεπεράσει τις παραγγελίες για desktop parts. Με δεδομένο ότι η Intel έχει στο οπλοστάσιό της μια τεράστια ποικιλία CPUs για notebooks όλων των κατηγοριών, είναι σαφές ότι η γαλάζια εταιρεία εμφανίζεται καλύτερα προετοιμασμένη για τη νέα τάση της αγοράς.\nΠαρά τα σχετικά αισιόδοξα οικονομικά αποτελέσματα που ανακοινώθηκαν πρόσφατα, είναι γεγονός ότι η AMD βρίσκεται σε μια δύσκολη περίοδο. Δεν πρέπει, βέβαια, να διαφεύγει της προσοχής μας η πρόσφατη ανακοίνωση περί διαχωρισμού της επιχείρησης σε δύο εταιρικά μορφώματα, προκειμένου να ανταποκριθεί καλύτερα στην τρέχουσα συγκυρία. Τα στελέχη της AMD εμφανίζονται βέβαια ότι η εταιρεία θα ανακάμψει σύντομα και μένει να δούμε αν αυτή η αισιοδοξία εδράζεται σε πραγματικά δεδομένα ή είναι μια προσπάθεια να κατευνάσουν τους ανήσυχους μετόχους.\nΑναρτήθηκε από The BlogK στις 6:26 μ.μ. Δεν υπάρχουν σχόλια:\nΤα ζεστά χέρια ζεσταίνουν και την καρδιά, διαπιστώνουν οι ψυχολόγοι\nΟυάσινγκτον: Το παλιό ρητό «κρύα χέρια, ζεστή καρδιά» φαίνεται ότι είναι το ακριβώς αντίθετο από ό,τι ισχύει στην πραγματικότητα: Οι εθελοντές που συμμετείχαν σε πείραμα στις ΗΠΑ έγιναν πιο ανοιχτόκαρδοι προς άγνωστους ανθρώπους όταν οι ερευνητές τους έδωσαν να κρατήσουν μια ζεστή κούπα καφέ.\nΟι ψυχολόγοι υποψιάζονταν εδώ και καιρό ότι εκφράσεις του τύπου «ψυχρό βλέμμα» ή «ζεστό χαμόγελο» δεν είναι απλώς λεκτικές μεταφορές, αλλά σχετίζονται με τον τρόπο που τα συναισθήματα και η αίσθηση της θερμοκρασίας συνδέονται με κάποιον τρόπο στον εγκέφαλο.\nΗ νέα μελέτη, που δημοσιεύεται στο κορυφαίο αμερικανικό περιοδικό Science, έρχεται τώρα να δείξει ότι το αίσθημα της ζέστης και του κρύου επηρεάζει το συναίσθημα.\nΣτο πρώτο πείραμα της έρευνας, όπως το περιγράφει ο δικτυακός τόπος του περιοδικού, ο ψυχολόγος Λόρενς Ουίλιαμς του Πανεπιστημίου του Κολοράντο στο Μπούλντερ ζήτησε από 41 φοιτητές να κρατήσουν για λίγο μια κούπα που περιείχε ζεστό ή κρύο καφέ. Οι εθελοντές κλήθηκαν στη συνέχεια να βαθμολογήσουν 10 χαρακτηριστικά της προσωπικότητας ενός υποθετικού προσώπου για το οποίο δόθηκε μια σύντομη περιγραφή.\nΟι φοιτητές που είχαν κρατήσει τη ζεστή κούπα ήταν πιθανότερο να αποδώσουν σε αυτό το υποθετικό πρόσωπο θετικά χαρακτηριστικά όπως «γενναιόδωρος», «συμπονετικός» ή «κοινωνικός».\nΣε ένα δεύτερο πείραμα, οι εθελοντές κλήθηκαν να κρατήσουν μια ζεστή ή παγωμένη θερμοφόρα, να βαθμολογήσουν την ποιότητα ενός προϊόντος, και στη συνέχεια να αποφασίσουν αν θα κρατήσουν ένα δώρο για τον εαυτό τους ή θα το προσφέρουν σε κάποιον φίλο.\nΤο αποτέλεσμα ήταν εντυπωσιακό: μεταξύ των εθελοντών που κράτησαν την παγωμένη θερμοφόρα, το 75% κράτησε το δώρο για τον εαυτό του, ενώ μεταξύ όσων είχαν κρατήσει τη ζεστή θερμοφόρα, περισσότεροι από τους μισούς (54%) προτίμησαν να παραχωρήσουν το δώρο σε φίλους.\nΣαφής εξήγηση για το φαινόμενο δεν υπάρχει, ίσως όμως οι άνθρωποι να συνδέουν από τη βρεφική ηλικία τη φυσική ζεστασιά της μητέρας τους με θετικά συναισθήματα.\nΠαρά την απουσία μιας επαρκούς θεωρίας, η μελέτη θα μπορούσε κάλλιστα να αξιοποιηθεί στην προώθηση προϊόντων. Για παράδειγμα, η προσφορά ενός ζεστού ποτού στο πλαίσιο μιας διαφημιστικής καμπάνιας ίσως θα αύξανε την αποδοχή και τις πωλήσεις του προϊόντος.\nΠοσό-ρεκόρ €100εκ. από τζακποτ του Λόττο καταλήγουν στη Σικελία\nΈνα από τα μεγαλύτερα τζακποτ του κόσμου, αξίας €100εκ. πωλήθηκε στην Κατάνια της Σικελίας.\nΗ Κατάνια είναι από τις φτωχότερες πόλεις της Ιταλίας, και όταν μαθεύτηκαν τα νέα οι κάτοικοι βγήκαν στους δρόμους τραγουδώντας και χορεύοντας.\nΗ ταυτότητα του τυχερού ή των τυχερών δεν έχει γίνει γνωστή. Το μόνο που γνωρίζουμε είναι ότι ο λαχνός πωλήθηκε από καπνοπωλείο στο κέντρο της πόλης.\nΤο μυθικό ποσό των €100εκ. είναι από τα μεγαλύτερα που σημειώθηκαν ποτέ σε παιχνίδι του Λόττο παγκοσμίως, καθώς δεν υπήρξε κανένας τυχερός από τον περασμένο Απρίλιο.\nΟ δήμαρχος της Κατάνια Raffaele Stancanelli εξέφρασε τον ενθουσιασμό του για την πόλη.\n"Ελπίζω ο λαχνός να αγοράστηκε από πολλούς ανθρώπους... και όποιος τον κέρδισε να αισθανθεί ηθική υποχρέωση να βοηθήσει την τοπική κοινωνία," είπε.\nΜια ομάδα για την προστασία των δικαιωμάτων του καταναλωτή ανέφερε ότι το λαχείο καταστρέφει οικογένειες που ξοδεύουν όλα τους τα λεφτά σε λαχνούς. Πριν την κλήρωση ζήτησε την ανάκληση και αναδιανομή του λαχνού.\nΉδη μια γυναίκα που πάσχει από λευχαιμία στην Κατάνια έβαλε αγγελία στην τοπική εφημερίδα ζητώντας ένα μέρος των χρημάτων.\nΗ Συνομοσπονδία Ψυχολόγων και Ψυχοθεραπευτών στην Ιταλία προειδοποιεί ότι "ο νικητής/ες μπορεί να αισθανθούν χαρά, αλλά ενδεχομένως τα χρήματα να τους προκαλέσουν πόνο μέχρι και παράνοια εάν δεν ξοδέψουν τα χρήματα προσεκτικά."\nΑναρτήθηκε από The BlogK στις 6:21 μ.μ. Δεν υπάρχουν σχόλια:\nΖώα με προσωπικότητα\nΌπως γνωρίζουμε, η προσωπικότητα αποτελεί απόρροια των αλληλεπιδράσεων και σχέσεων που αναπτύσσονται μεταξύ των ανθρώπων. Ωστόσο, όσοι είχαν σκύλο έστω και για μία φορά στη ζωή τους μπορούν να δηλώσουν μετά βεβαιότητας ότι το κατοικίδιό τους είχε το δικό του χαρακτήρα. Σήμερα οι επιστήμονες παρέχουν τα απαραίτητα πειστήρια.\nΈνα νέο μαθηματικό μοντέλο μας βοηθάει να εξηγήσουμε τον τρόπο και το λόγο για τον οποίο παρουσιάζεται αυτή η ποικιλομορφία στην προσωπικότητα των ζώων.\nΤο μοντέλο δίνει απάντηση σε ένα βασικό ερώτημα που αφορά στην προσωπικότητα τόσο των ζώων όσο και των ανθρώπων.\nΓιατί ορισμένα άτομα είναι δογματικά σε σχέση με κάποια άλλα; Για ποιο λόγο κάποιοι αλλάζουν τη συμπεριφορά τους σε ανταπόκριση των αλλαγών του περιβάλλοντος, ενώ κάποιοι άλλοι δεν το κάνουν;\nΗ απάντηση, σύμφωνα με τον Franz Weissing από το πανεπιστήμιο του Groningen στην Ολλανδία, σχετίζεται με το κόστος και τα οφέλη. Το νέο μοντέλο αποδεικνύει ότι μια ομάδα, στην οποία συνυπάρχουν τόσο συντηρητικές όσο και προοδευτικές προσωπικότητες, αποτελεί την πρότυπη ομάδα.\nΤο πεδίο έρευνας που αφορά στην προσωπικότητα των ζώων τον τελευταίο καιρό αρχίζει να κερδίζει κάποιο σεβασμό και αξιοπιστία, αναφέρει ο ψυχολόγος Sam Gosling από το πανεπιστήμιο του Τέξας, ο οποίος ασχολείται με αυτόν τον τομέα.\n«Όταν ξεκίνησα με αυτή την έρευνα, πριν από 10 περίπου χρόνια, τα πράγματα ήταν πολύ διαφορετικά. Θυμάμαι ότι οι άνθρωποι πίστευαν πως απλά αποδίδουμε ανθρώπινα χαρακτηριστικά στα ζώα,» σχολιάζει ο Gosling, ο οποίος δεν συμμετείχε στην πρόσφατη έρευνα.\nΓνωστά επιστημονικά περιοδικά δημοσιεύουν άρθρα που αφορούν έρευνες για την προσωπικότητα των ζώων.\n«Νομίζω ότι διαφαίνεται μια νέα αίσθηση σεβασμού σε αυτόν τον τομέα της έρευνας και πιστεύω ότι προσφέρονται νέες ευκαιρίες που θα μας επιτρέψουν να δοκιμάσουμε ερωτήματα που απλά δεν μπορούμε να δοκιμάσουμε χωρίς τη μελέτη των ζώων,» τονίζει ο Gosling.\nΟ Weissing και οι συνάδελφοι του εκτέλεσαν διάφορες προσομοιώσεις που συμπεριλάμβαναν μια πηγή, ανταποκρινόμενα και μη ζώα. Όπως είπε, το νέο μοντέλο δείχνει, για παράδειγμα, πότε είναι καλύτερο για τα ζώα να αντιδρούν σε αλλαγές. Όπως αποδεικνύεται, οι ανταγωνιστικές προσωπικότητες βοηθούν στη διατήρηση της ισορροπίας της ομάδας.\nΣε ένα από τα πειράματα του Weissing, υποθέτουμε ότι έχουμε μια λίμνη με πάπιες, στην οποία σκορπίζεται καθημερινά τροφή μόνο κατά μήκος της δεξιάς πλευράς. Οι πάπιες μαθαίνουν λοιπόν να κολυμπούν στη δεξιά πλευρά για να τραφούν. Μια μέρα όμως, στην αριστερά πλευρά της λίμνης, εμφανίζεται περισσότερη τροφή αφήνοντας τη δεξιά με έλλειψη.\nΠειράματα έδειξαν ότι ορισμένες πάπιες έλεγχαν και την αριστερή πλευρά της λίμνης και, κολυμπώντας σε αυτή, παρατήρησαν την τροφή. Άλλες πάπιες παρέμειναν στην προκαθορισμένη τους πορεία και συνέχισαν να αναζητούν τη λιγοστή τροφή στη δεξιά πλευρά της λίμνης.\nΟι πιο δραστήριες πάπιες επωφελήθηκαν από την γρήγορη μετακίνηση τους προς την τροφή, ενώ πάπιες που δεν ανταποκρίθηκαν πείνασαν ή δεν κατανάλωσαν όση τροφή θα ήθελαν.\nΗ τροφή συνέχιζε να προσφέρεται στην αριστερή πλευρά της λίμνης, όταν άρχιζαν να ανταποκρίνονται όλο και περισσότερες πάπιες. Σε αυτή την περίπτωση, ο ανταγωνισμός σε αυτή τη μεριά της λίμνης εκτοξεύθηκε στα ύψη, αφήνοντας τις φαινομενικά «έξυπνες» πάπιες με λίγη τροφή.\nΕντωμεταξύ, οι πάπιες που παρέμειναν στην αριστερή πλευρά της λίμνης επωφελήθηκαν επειδή, παρότι είχαν λιγότερη ποσότητα τροφής, δεν υπήρχε ανταγωνισμός. Σε ορισμένες περιπτώσεις μάλιστα, οι πάπιες που αντέδρασαν άμεσα στη μετακίνηση της τροφής κατανάλωσαν ενέργεια χωρίς λόγο. Εφόσον η ποσότητα της τροφής που τελικά κατανάλωσαν οι πάπιες δεν μεταβλήθηκε, ξόδεψαν ενέργεια για μετακίνηση και ανταγωνισμό χωρίς κανένα όφελος.\nΤελικά, μια ισορροπία ανάμεσα στις πάπιες που αναζητούν την αλλαγή και εκείνες που ακολουθούν τη συνηθισμένη πορεία τους, ωφελεί όλο τον πληθυσμό.\nΟι ερευνητές ανακάλυψαν επίσης ότι οι προσωπικότητες που υιοθετούν τα ζώα είναι μόνιμες και αυτό συμβαίνει επειδή, όπως όλοι γνωρίζουμε, η εξάσκηση τελειοποιεί. Τα άτομα τα οποία αντιδρούν στις αλλαγές του περιβάλλοντος αποκτούν εμπειρία, έτσι αυτό τους ενθαρρύνει να συνεχίσουν με τον ίδιο τρόπο στο μέλλον.\n«Τα άτομα τα οποία αντιδρούν άμεσα στις αλλαγές συνθηκών έχουν ένα ελαφρύ προβάδισμα στη συλλογή ή κατανόηση των περιβαλλοντικών συνθηκών,» σχολιάζει ο Weissing. «Οπωσδήποτε πρόκειται για ένα λογικό συμπέρασμα, εφόσον οι επιδόσεις των ατόμων βελτιώνονται με την εμπειρία που αποκτούν.»\nΠαρόμοιες προσωπικότητες παρατηρούνται και ανάμεσα στους ανθρώπους. «Κάποιοι άνθρωποι αντιδρούν με έναν συγκεκριμένο τρόπο σε κάθε περίπτωση, ενώ κάποιοι άλλοι αναζητούν πάντα πιο ευέλικτες λύσεις,» αναφέρει ο Weissing. «Ο πρώτος τύπος ταυτίζεται με κάποιο παραδοσιακό, συντηρητικό άτομο, που ακολουθεί πάντα το ίδιο μονοπάτι, ενώ ο δεύτερος ενδιαφέρεται περισσότερο για την αλλαγή και εξερευνεί συνεχώς το περιβάλλον του.»\nΠαρότι οι προσομοιώσεις του μοντέλου δεν ανέλυαν απευθείας την ανθρώπινη συμπεριφορά, ο Weissing είπε ότι υπάρχει μια κοινή πορεία ανάμεσα στα ζώα και τους ανθρώπους.\nΗ έρευνα, η οποία παρουσιάστηκε λεπτομερώς την περασμένη εβδομάδα στο περιοδικό Proceedings of the National Academy of Sciences, χρηματοδοτήθηκε από τον Ολλανδικό Οργανισμό Επιστημονικής Έρευνας.\nΑναρτήθηκε από The BlogK στις 7:10 μ.μ. Δεν υπάρχουν σχόλια:\nΕπέστρεψε στο Καζακστάν το Σογιούζ\nΗ ρωσική διαστημική κάψουλα Σογιούζ, που μετέφερε τον Αμερικανό τουρίστα του διαστήματος, Ρίτσαρντ Γκάριοτ και ρωσικό πλήρωμα, επέστρεψε με ασφάλεια στο Καζακστάν, στις 03.36- ώρα Γκρίνουιτς, όπως είχε προγραμματιστεί, ανακοινώθηκε από το κέντρο ελέγχου της αποστολής.\n«Όλα πήγαν καλά. Προσγειώθηκαν με ασφάλεια», δήλωσε ο εκπρόσωπος του κέντρου ελέγχου. Το κανάλι της NASA, που έδειξε τις εικόνες της προσγείωσης του Σογιούζ, περιέγραψε τη διαδικασία ως ακριβή και ομαλή.\nΗ επιστροφή του Σογιούζ παρακολουθείτο από τους ειδικούς με ιδιαίτερη προσοχή, καθώς το διαστημικό όχημα είχε αντιμετωπίσει προβλήματα δύο φορές τον περασμένο χρόνο κατά την προσγείωσή του. «Το πλήρωμα ανέφερε ότι είναι καλά», σύμφωνα με το κανάλι της NASA.\nΣτο Σογιούζ επέβαινε ο Αμερικανός τουρίστας του διαστήματος Ρίτσαρντ Γκάριοτ, ένας μεγιστάνας των βιντεοπαιχνιδιών, που πλήρωσε 35 εκατομμύρια δολάρια για να μείνει 12 ημέρες στο διάστημα. Ο Γκάριοτ είναι γιος αστροναύτη της NASA. Το πλήρωμα του Σογιούζ αποτελείτο από τους Ρώσους κοσμοναύτες Σεργκέι Βολκόφ και Όλεγκ Κονονένκο.\nΑναρτήθηκε από The BlogK στις 7:08 μ.μ. Δεν υπάρχουν σχόλια:\nΑπειλή για την ιδιωτικότητα ο νέος σωματικός έλεγχος στα αεροδρόμια\nΕυρωπαίοι νομοθέτες ενώνουν τις δυνάμεις τους με αμερικανούς ακτιβιστές για τα πολιτικά δικαιώματα και επικρίνουν το νέο μηχάνημα που επιτρέπει στους υπεύθυνους ασφαλείας των αεροδρομίων να διαπερνούν τα ρούχα των επιβατών, ονομάζοντας το εικονική σωματική έρευνα απογύμνωσης (virtual strip search).\nΥποστηρίζουν ότι αυτή η μέθοδος θα πρέπει να χρησιμοποιείται μόνο σε ειδικές περιπτώσεις.\nΤο νέο σύστημα θα επιτρέπει στους υπεύθυνους ασφαλείας να βλέπουν το περίγραμμα του σώματος των επιβατών κάτω από τα ρούχα τους και θα διευκολύνει τον εντοπισμό κρυμμένων αντικειμένων.\nΈχει ήδη αρχίσει να χρησιμοποιείται σε αεροδρόμια των ΗΠΑ και έχει δοκιμαστεί σε πολλές χώρες του κόσμου, συμπεριλαμβανομένων και χωρών της ΕΕ όπως η Μ. Βρετανία και η Ολλανδία.\nΩστόσο, εκπρόσωποι της ΕΕ αναφέρουν ότι ίσως να απαγορευθεί εάν οι 27 χώρες –μέλη δεν το συμπεριλάβουν σε ένα νέο νομοσχέδιο που θα υποδεικνύει τον εγκεκριμένο εξοπλισμό για την ασφάλεια των αεροδρομίων.\n«Πολλοί επιβάτες θα το εκλάβουν ως εισβολή στην προσωπική τους ζωή» ανέφερε την Τρίτη ο Philip Bradbourn, Βρετανός Συντηρητικός, μέλος του Ευρωπαϊκού Κοινοβουλίου.\nΟ Bradbourn σημείωσε ότι το μηχάνημα δεν θα πρέπει να χρησιμοποιείται σε ελέγχους ρουτίνας αλλά μόνον όταν υπάρχουν υποψίες για συγκεκριμένο πρόσωπο.\n«Ενδεχομένως να υπάρχει όφελος από τη χρήση αυτών των μηχανημάτων στα αεροδρόμια, αλλά θα πρέπει να καταφεύγουμε σε αυτά ως ύστατη λύση και μόνον ως αντικατάσταση της σωματικής έρευνας απογύμνωσης, όχι σε τυχαίο δείγμα αθώων τουριστών», σημείωσε.\nΤο εκτελεστικό όργανο της ΕΕ, η Ευρωπαϊκή Επιτροπή, υποστηρίζει ότι το υπό εξέταση νομοσχέδιο θα σέβεται τους κανόνες ασφάλειας και ιδιωτικότητας, προσθέτοντας ότι στους επιβάτες που αντιτίθενται θα παρέχεται η δυνατότητα εναλλακτικού ελέγχου ασφαλείας.\nΗ Αμερικανική Ένωση Πολιτικών Δικαιωμάτων εδώ και καιρό οργανώνει εκστρατεία ενάντια στη χρήση των σκάνερ για ελέγχους ρουτίνας στα αμερικανικά αεροδρόμια, υποστηρίζοντας ότι θα πρέπει να χρησιμοποιούνται σε ενδελεχείς σωματικούς ελέγχους όταν υπάρχει σοβαρός λόγος.\nΣτο αεροδρόμιο του Άμστερνταμ Schiphol το μηχάνημα χρησιμοποιείται από τον περασμένο χρόνο. Οι εκπρόσωποι του αεροδρομίου υποστηρίζουν ότι είχαν ελάχιστα παράπονα από επιβάτες, οι περισσότερους από τους οποίους το εγκρίνουν γιατί δεν καθυστερούν στις ουρές\nΑναρτήθηκε από The BlogK στις 7:06 μ.μ. Δεν υπάρχουν σχόλια:\nΤροχιακό τηλεσκόπιο καταγράφει κλυδωνισμούς μακρινών άστρων\nΟυάσινγκτον: Ταλαντώσεις μακρινών άστρων καταγράφηκαν για πρώτη φορά από Γάλλους αστρονόμους, ένα τεχνικό επίτευγμα που θα μπορούσε να βοηθήσει τους επιστήμονες να κατανοήσουν πώς οι μεταβολές της ηλιακής δραστηριότητας επηρεάζουν το γήινο κλίμα.\nΤο διαστημικό τηλεσκόπιο Corot, το οποίο εκτοξεύτηκε το 2006 με αποστολή να εντοπίσει πλανήτες γύρω από μακρινά άστρα, κατέγραψε ταλαντώσεις τριών άστρων οι οποίες οφείλονται σε αντιδράσεις πυρηνικής σύντηξης που τραντάζουν το εσωτερικό τους.\nΤα τρία άστρα έχουν μάζα 1,2 έως 1,4 φορές μεγαλύτερη του Ήλιου, είναι αρκετά θερμότερα, και βρίσκονται σε απόσταση 100 έως 200 έτη φωτός, αναφέρουν οι ερευνητές στο αμερικανικό περιοδικό Science.\nΌπως αναφέρει το AFP, οι ταλαντώσεις ήταν 50% εντονότερες από τις αντίστοιχες δονήσεις του Ήλιου, ενώ σύμφωνα με τα υπολογιστικά μοντέλα θα έπρεπε να είναι μόνο 25% πιο έντονες.\nΤο φαινόμενο των αστρικών ταλαντώσεων ανακαλύφθηκε στα τέλη της δεκαετίας του 1970 και αποτέλεσε τη βάση για τον κλάδο της ηλιακής σεισμολογίας -τη μελέτη της κίνησης και της μεταφοράς θερμότητας μέσα και γύρω από τα άστρα.\nΗ ανάλυση των ταλαντώσεων θα μπορούσε τώρα να προσφέρει στοιχεία για το πώς η ηλιακή ακτινοβολία επιδρά στο παγκόσμιο κλίμα.\n«Ο Ήλιος είναι ένα απλό άστρο, είναι ηλικιωμένο και έχει χάσει τη μνήμη του. Δεν μαθαίνεις και πολλά κοιτώντας τον» σχολίασε η Αννι Μπάγκλιν, επικεφαλής των μελετών στην αποστολή του Corot.\nΑναρτήθηκε από The BlogK στις 7:04 μ.μ. Δεν υπάρχουν σχόλια:\nΕρευνητική κοινοπραξία θα μελετήσει τους ενοίκους του ανθρώπινου σώματος\nΧαϊδελβέργη: Η νεοσύστατη Διεθνής Κοινοπραξία Ανθρώπινου Μικροβιώματος αναλαμβάνει να αναλύσει το γενετικό υλικό των μικροβίων που ζουν πάνω και μέσα στο ανθρώπινο σώμα και θα μελετήσει τη σχέση τους με την ανθρώπινη υγεία.\nΗ σύσταση της Κοινοπραξίας (International Human Microbiome Consortium-IHMC) ανακοινώθηκε την Παρασκευή έπειτα από διεθνή επιστημονική συνάντηση στη Χαϊδελβέργη της Γερμανίας.\nΑρχικός στόχος είναι η δημιουργία μιας ανοιχτής βάσης δεδομένων όπου θα συγκεντρώνονται τα στοιχεία που συλλέγουν ερευνητικά ιδρύματα από όλο τον κόσμο. Στοιχεία έχουν ήδη συμφωνήσει να διαθέσουν τα Εθνικά Ινστιτούτα Υγείας των ΗΠΑ (ΝΙΗ), η Ευρωπαϊκή Επιτροπή και φορείς της Αυστραλίας, του Καναδά και της Κίνας.\nΤο συντονισμό του IHMC αναλαμβάνουν η Ιατρική Σχολή του Πανεπιστημίου του Μέριλαντ στις ΗΠΑ και το Ευρωπαϊκό Εργαστήριο Μοριακής Βιολογίας (EMPL) στη Χαϊδελβέργη.\n«Η νέα παγκόσμια πρωτοβουλία θα μας επιτρέψει να εξερευνήσουμε ανεξερεύνητες μέχρι τώρα περιοχές. Τα μικρόβια συνεισφέρουν στην ανθρώπινη υγεία και τις ασθένειες και η κατανόηση της αλληλεπίδρασής τους με το σώμα μας θα έχει ευρείες επιπτώσεις στην ιατρική, τη φαρμακολογία, την επιστήμη της διατροφής και πολλά άλλα πεδία» δήλωσε ο Πέερ Μπορκ, συντονιστής του IHMC στο EMBL.\nΑν και ο ρόλος των μικροβιακών κοινοτήτων του ανθρώπινου σώματος παραμένει εν πολλοίς άγνωστος, πρόσφατες έρευνες εμπλέκουν τα μικρόβια του πεπτικού συστήματος στην παχυσαρκία και στη λειτουργία του ανοσοποιητικού συστήματος.\nΠερυσινή έρευνα του Πανεπιστημίου της Νέας Υόρκης έδειχνε ότι τα μικρόβια που ζουν ανά πάσα στιγμή στο ανθρώπινο σώμα είναι δέκα φορές περισσότερα από τα ανθρώπινα κύτταρα.\nΑναρτήθηκε από The BlogK στις 7:02 μ.μ. Δεν υπάρχουν σχόλια:\n«Στον αέρα» οι αποστολές στον ISS λόγω έλλειψης ρευστού\nΜόσχα: Η ρωσική διαστημική βιομηχανία Energiya προειδοποιεί ότι δεν διαθέτει τα χρήματα για τη μελλοντική μεταφορά αστροναυτών στον Διεθνή Διαστημικό Σταθμό (ISS) με τα σκάφη Soyuz.\nΗ εξέλιξη είναι δυσοίωνη, καθώς τα ρωσικά Soyuz θα είναι τα μόνα σκάφη που θα μπορούν να προσεγγίσουν το τροχιακό συγκρότημα όταν η NASA παροπλίσει οριστικά τα διαστημικά λεωφορεία το 2011. Το νέο αμερικανικό σκάφος Orion δεν θα τεθεί σε επιχειρησιακή ετοιμότητα πριν από το 2015.\n«Διαθέτουμε οχήματα και κονδύλια για τις επόμενες δύο πτήσεις, δεν γνωρίζω όμως τι θα συμβεί με τις επόμενες αποστολές» δήλωσε στο ρωσικό πρακτορείο RIA Novosti ο πρόεδρος της Eneriya Βιτάλι Λοπότα.\n«Δεν έχουμε εξασφαλίσει τη χρηματοδότηση για την παραγωγή νέων σκαφών Soyuz. Στην περίπτωση που δεν μας χορηγηθούν δάνεια ή προκαταβολές τις επόμενες δύο ή τρεις εβδομάδες, δεν μπορούμε να αναλάβουμε τη μελλοντική παραγωγή Soyuz» εξήγησε ο Λοπότα, όπως αναμεταδίδει το AFP.\nΟι κάψουλες μίας χρήσης Soyuz, βασισμένες σε τεχνολογία του 1960, έχουν περισσότερες από 1.600 πτήσεις στο ενεργητικό τους.\nΘεωρούνται η ασφαλέστερη πλατφόρμα για την εκτόξευση επανδρωμένων αποστολών, παρά τα σοβαρά προβλήματα που εμφανίστηκαν σε δύο προσεδαφίσεις φέτος και πέρυσι:\nΣτις 19 Απριλίου, η κάψουλα εισήλθε απότομα στην ατμόσφαιρα κατά την επιστροφή της στη Γη εκθέτοντας τους τρεις επιβάτες σε ακραίες επιταχύνσεις, πριν τελικά προσεδαφιστεί 420 χιλιόμετρα μακριά από το σημείο-στόχο. Το ίδιο είχε συμβεί και τον Οκτώβριο του 2007.\nΟι Ρώσοι πιστεύουν τώρα ότι έχουν επιλύσει το πρόβλημα, το οποίο προκλήθηκε από τη μη αποσύνδεση ενός μπουλονιού κατά την επανείσοδο στην ατμόσφαιρα.\nΤο Soyuz που μετέφερε πίσω στη Γη τον τουρίστα του Διαστήματος Ρίτσαρντ Γκάριοτ, έπειτα από κρουαζιέρα στον ISS, προσεδαφίστηκε άψογα στη στέπα του Καζακστάν τα ξημερώματα της Παρασκευής.\nΑναρτήθηκε από The BlogK στις 7:00 μ.μ. Δεν υπάρχουν σχόλια:\nΓιαπωνέζα συνελήφθη για την εικονική δολοφονία του εικονικού πρώην συζύγου της\nΤόκιο: Μια 43χρονη δασκάλα πιάνου στην Ιαπωνία συνελήφθη όταν εισέβαλε στον λογαριασμό του εικονικού πρώην συζύγου της σε διαδικτυακό παιχνίδι και δολοφόνησε τον ψηφιακό χαρακτήρα του, ανακοίνωσε η αστυνομία.\nΓια εκδίκηση συνδέθηκε στο λογαριασμό του, χρησιμοποιώντας τον κωδικό που της είχε αποκαλύψει ήταν ευτυχισμένοι μαζί, και διέγραψε τον χαρακτήρα του από τους διακομιστές του παιχνιδιού.\nΑναρτήθηκε από The BlogK στις 6:57 μ.μ. Δεν υπάρχουν σχόλια:\nΝτουμπάι: ανεπτυγμένος μεσαίωνας\nΤο Ντουμπάι γίνεται όλο και περισσότερο δημοφιλής προορισμός για τους τουρίστες. Είναι μοντέρνο, υπερ-αναπτυγμένο και πολλά από τα καινούργια «trends» της μόδας ξεκινάνε πλέον από αυτό. Ωστόσο, οι τουρίστες που δεν ακολουθούν τους θρησκευτικούς και ηθικούς νόμους της περιοχής αντιμετωπίζουν μεγάλα προβλήματα.\nΈνα ζευγάρι από το Λονδίνο κρίθηκε ένοχο για επίδειξη σεξουαλικής δραστηριότητας σε παραλία του Ντουμπάι, με την πρώτη ακρόαση να είναι προγραμματισμένη για την 18η Νοεμβρίου.\nΤην περασμένη Πέμπτη, οι Vince Acors και Michelle Palmer καταδικάστηκαν σε τρείς μήνες φυλάκισης αφού κρίθηκαν ένοχοι για δυο συνεχείς παραβάσεις, τη συμμετοχή σε σεξουαλικές δραστηριότητες αλλά και την δημόσια επίδειξη της προηγούμενης συμπεριφοράς.\nΟι κατηγορούμενοι δήλωσαν φυσικά αθώοι. Ο δικαστής όμως επέβαλε πρόστιμο $272 στον καθένα για κατανάλωση αλκοόλ.\nΚαθώς το Ντουμπάι, το στολίδι της Μέσης Ανατολής, αναπτύσσεται τουριστικά, ταυτόχρονα αναζητά τη διατήρηση της μουσουλμανικής του ταυτότητας. Οι εκπατρισμένοι μετανάστες αποτελούν περίπου το 90% του πληθυσμού της χώρας, οι οποίοι προσελκύονται από το φορολογικό σύστημα και το κλίμα.\nΗ ομοφυλία είναι επίσης παράνομη. Τα ναρκωτικά αποτελούν όμως το μέτωπο της αντιπαράθεσης με το δυτικό τρόπο ζωής. Εάν κάποιος συλληφθεί να κάνει διακίνηση ναρκωτικών μπορεί να αντιμετωπίσει ακόμη και τη θανατική ποινή.\nΑναρτήθηκε από The BlogK στις 6:54 μ.μ. Δεν υπάρχουν σχόλια:\nΈνας άντρας από την Κίνα, οπαδός πολεμικών τεχνών, ισχυρίζεται ότι μπορεί να σβήσει κεριά με τα μάτια του...\nΑναρτήθηκε από The BlogK στις 6:52 μ.μ. Δεν υπάρχουν σχόλια:\nΣπίτι με πόδια!\nΚαλλιτέχνες από τη Δανία συνεργάστηκαν με Αμερικανούς επιστήμονες για να δημιουργήσουν ένα σπίτι που περπατάει πάνω σε έξι υδραυλικά πόδια.\nΣύμφωνα με την Daily Telegraph, οι συνεργαζόμενοι ευελπιστούν να κατασκευάσουν το απόλυτο σπίτι για την αντιμετώπιση πλημμύρων ή ενοχλητικών γειτόνων.\nΤο σπίτι ύψους 3 μέτρων τροφοδοτείται από τον ήλιο και τον αέρα και μπορεί να σεργιανήσει με ρυθμό απλού βηματισμού.\nΤο περίφημο σπίτι κατασκευάστηκε από τον οργανισμό συλλογής τέχνης N55 στην Κοπεγχάγη της Δανίας, σε συνεργασία με μηχανικούς από το MIT της Μασαχουσέτης.\nΟ καλλιτέχνης Oivind Slaatto, που όπως λέει εμπνεύστηκε από μια συνάντηση του με αθίγγανους ταξιδιώτες στο Cambridgeshire, σχεδιάζει να ζήσει στο σπίτι όταν γυρίσει στην Κοπεγχάγη.\n«Αυτό το σπίτι δεν είναι απλά για ταξιδιώτες αλλά και για οποιονδήποτε ενδιαφέρεται για ένα νομαδικό τρόπο ζωής.»\nΟι σχεδιαστές αναφέρουν ότι το «έξυπνο» σπίτι χαρίζει μια λύση στο πρόβλημα της ανερχόμενης στάθμης του νερού, καθώς το σπίτι μπορεί απλά να «ξεφύγει» από περιστατικά πλημμύρας.\nΤο πρωτοποριακό σπίτι κοστίζει γύρω στα £30.000, συμπεριλαμβανομένων των υλικών και του χρόνου, όμως οι κατασκευαστές θεωρούν ότι μπορεί να ανοικοδομηθεί με πολύ μικρότερο κόστος.\nΣύμφωνα με μια πρόσφατη έρευνα, οι περισσότεροι άνθρωποι εμφανίζουν το μεγαλύτερο ποσοστό δημιουργικότητας αργά τη νύχτα κατά τις 22:04...\nΗ έμπνευση σε ένα άτομο είναι σχεδόν απίθανο να έρθει το απόγευμα, σύμφωνα με μια έρευνα, η οποία προτείνει ότι οι εργαζόμενοι έχουν πολύ μικρές πιθανότητες να λύσουν τα προβλήματα τους κατά τη διάρκεια του μεσημεριού.\nΗ λιγότερο δημιουργική ώρα είναι στις 16:33, με 92% των ατόμων να παραδέχονται ότι το απόγευμα πάσχουν από έλλειψη φαντασίας.\nΗ έρευνα στην οποία συμμετείχαν 1.426 άνθρωποι έδειξε ότι το 1/4 από εμάς μένουμε ξύπνιοι μέχρι αργά το βράδυ, αναζητώντας λίγες στιγμές έμπνευσης.\nΤο χαλαρωτικό ντους είναι ένας από τους πιο δημοφιλείς τρόπους απόκτησης της πολυπόθητης επιφοίτησης, με ένα ποσοστό 44% να καταφεύγουν σε αυτό όταν χρειάζονται πνευματική διαύγεια.\nΗ έρευνα έδειξε επίσης ότι το 58% των ατόμων ξεχνούν τις καλύτερες ιδέες τους επειδή δεν τις καταγράφουν αμέσως, αν και οι γυναίκες τα καταφέρνουν καλύτερα σε αυτό τον τομέα.\nΤέλος το 1/3 των ατόμων που συμμετείχαν στην έρευνα, ηλικίας 35 ετών ή μεγαλύτεροι, επιλέγουν να κρατούν σημειώσεις στα χέρια τους.\nΤο τηλεσκόπιο Hubble ξυπνά από το κώμα και επιστρέ...\nΘύμα κακοποίησης το γηραιότερο φλαμίνγκο του κόσμο...\nΓια κακόβουλες αναπάντητες κλήσεις προειδοποεί η C...\nΠαράταση μέχρι 8 Νοεμβρίου για την επιδότηση φοιτη...\nΠριν από 800.000 χρόνια άναψε η πρώτη τεχνητή φωτι...\nΤα ζεστά χέρια ζεσταίνουν και την καρδιά, διαπιστώ...\nΠοσό-ρεκόρ €100εκ. από τζακποτ του Λόττο καταλήγου...\nΑπειλή για την ιδιωτικότητα ο νέος σωματικός έλεγχ...\nΤροχιακό τηλεσκόπιο καταγράφει κλυδωνισμούς μακριν...\nΕρευνητική κοινοπραξία θα μελετήσει τους ενοίκους ...\n«Στον αέρα» οι αποστολές στον ISS λόγω έλλειψης ρε...\nΓιαπωνέζα συνελήφθη για την εικονική δολοφονία του...\nΤα εγκαίνια του Μεγάλου Επιταχυντή\nΥψηλά νούμερα για MySpace και Twitter\nΑθώος δηλώνει ο μπλόγκερ για τη δημοσίευση άλμπουμ...\nΠαρακολούθηση μέσω πληκτρολογίου\nΠρόγραμμα προστασίας των παιδιών από κινδύνους\nΠρωτότυπη υπηρεσία της Google για την εξοικονόμηση...\n8 μύθοι για τα ηλεκτρονικά παιχνίδια\nΕπίσημη ανακοίνωση για το Star Wars: The Old Repub...\nΥπέρ-Υπέρ-Φορητός από την IMOVIO\nΔιαστημόπλοιο μελετά τα όρια του ηλιακού μας συστή...\nΧαρτί πιο δυνατό απ' το ατσάλι\nΘετική έκθεση για το σύστημα απογραφής αερίων\nΠράσινη κουζίνα από τη Philips\nΚρίση στις πωλήσεις κινητών\nΟι εννιά ζωές του Steve Jobs\nΑλώβητο το ποδόσφαιρο από την οικονομική κρίση\nPandora: Ένα ρομπότ - σωτήρας\nΚύτταρα λίπους μετατρέπονται σε καρδιακά κύτταρα\nΒιντεοπαιχνίδι της Sony ανακαλείται λόγω φράσεων α...\nΠαλιά συνήθεια τα ναρκωτικά, διαπιστώνουν οι αρχαι...\nΔεκτό έκανε ο ΟΗΕ το νέο ελληνικό σύστημα για τη μ...\nΜεταλλαγμένο ψάρι προτιμά την ανθρώπινη σάρκα\nΕβαλε την εννιάχρονη κόρη της να οδηγήσει\nΜατιές στον πιο ...καυτό πλανήτη\nΑποστολή της NASA θα εξετάσει τα όρια του Ηλιακού ...\nΛίγη από τη... λάμψη του χάνει ο Πύργος του Αϊφελ,...\nΟι παχύσαρκοι «αντλούν μικρότερη απόλαυση από το φ...\nΔιάνοια κατά παραγγελία\nΛιώνει από τις θερμοκρασίες-ρεκόρ η Αρκτική\nΑπολίθωμα ιπτάμενου εντόμου ηλικίας 310 εκατ. ετών...\nΚινδυνεύουν οι πιγκουίνοι στην Ανταρκτική\nΔιαμοιρασμός μουσικών αρχείων: Νέα εξέλιξη στην υπ...\nΗ Sony Ericsson επίσημη εταιρεία κινητών τηλεφώνων...\nΕτοιμάζει απολύσεις η Yahoo!\nΤο YouTube είναι η δεύτερη δημοφιλέστερη μηχανή αν...\nΗ διεθνής οικονομική κρίση έπληξε και τα συνοικέσι...\nΚινητό νεκρού καλούσε μόνο του τους συγγενείς\nΤο "βιαστικό" γραφείο στοιχημάτων\nΒιοαρχαιολογία: Υπερσύγχρονες λύσεις σε αρχαία αιν...\nΣε αναμονή για διαστημικό ταξίδι Έλληνας ομογενής\nΓιγάντιοι κυκλώνες καταγράφονται στους πόλους του ...\nΣτον Διεθνή Διαστημικό Σταθμό ο γκουρού των βιντεο...\nΟθόνη που κρατά μακριά τα αδιάκριτα βλέμματα\nΟ άντρας που γράφει με... δάκρυα\n$ 2 εκατομμύρια στοίχημα ότι έρχονται εξωγήινοι\nΗ επιστήμη του κουτσομπολιού\nΣούπερ-κόλλα α λα Σπάϊντερμαν\nΕντατικοποίηση ελέγχων για το γάλα στην Κίνα


Λαπαροσκόπηση - Gynequipe\nΑρχική ● Γυναίκα ● Λαπαροσκόπηση\nΠρόκειται για μια ελάχιστα επεμβατική μέθοδο, με την οποία σχεδόν όλες πλέον οι γυναικολογικές επεμβάσεις μπορούν να πραγματοποιηθούν από εξειδικευμένους γυναικολόγους, αποφεύγοντας να «ανοίξουμε» την κοιλιά.\nΤα βασικά πλεονεκτήματα έναντι της κλασσικής «ανοικτής» χειρουργικής είναι η μείωση της νοσηρότητας, η λιγότερη απώλεια αίματος, η γρηγορότερη ανάρρωση, ο λιγότερος μετεγχειρητικός πόνος, το μικρότερο ποσοστό επιμολύνσεων του χειρουργικού τραύματος, το μικρότερο ποσοστό μετεγχειρητικών συμφύσεων, το καλύτερο αισθητικό αποτέλεσμα.\nΟι πιο συνηθισμένες επεμβάσεις στη γυναικολογία είναι:\nαφαίρεση των εξαρτημάτων (ωοθήκη και σάλπιγγα)\nΠιο εξειδικευμένα χειρουργεία αποτελούν:\nυστερεκτομή (αφαίρεση της μήτρας)\nεκπυρήνιση των ινομυωμάτων (αφαίρεση των ινομυωμάτων)\nανόρθωση του πυελικού εδάφους (πρόπτωση της ουροδόχου κύστης, του εντέρου, της μήτρας)\nκαρκίνος της μήτρας και του τραχήλου.\nΤις περισσότερες φορές (εξαρτάται από την πολυπλοκότητα του χειρουργείου), 4 οπές στην κοιλιά αρκούν για να γίνει το χειρουργείο. Μία στον ομφαλό των 10 χιλιοστών και τρεις χαμηλότερα, λίγο πιο ψηλά από το εφηβαίο, των 5 χιλιοστών η καθεμία. Η κοιλιά «φουσκώνεται» από τον ομφαλό με αέρα (δοξείδιο του άνθρακα) και με μια ειδικά διαμορφωμένη κάμερα, μπορούμε να δούμε σε μια οθόνη το εσωτερικό της.\nΣτη συνέχεια με ειδικά επίσης εργαλεία μπορούμε να αναπαράγουμε όλες τις κινήσεις που θα κάναμε σε ένα «ανοικτό» χειρουργείο. Στο τέλος της επέμβασης «ξεφουσκώνουμε» την κοιλιά από τον αέρα και αποσύρουμε τα εργαλεία. Η όλη διαδικασία γίνεται υπό γενική αναισθησία ενώ απαιτεί ειδικά διαμορφωμένο χώρο και εκπαιδευμένο νοσηλευτικό προσωπικό.\nΜετεξέλιξη της λαπαροσκοπικής χειρουργικής είναι και η ρομποτική, η οποία προσφέρει μεγαλύτερη άνεση στις κινήσεις του χειρουργού, με αντίτιμο όμως το υψηλό κόστος. Μετά από ένα λαπαροσκοπικό χειρουργείο, η ασθενής έχει τη δυνατότητα την ίδια κιόλας μέρα να σηκωθεί από το κρεβάτι, να φάει ελαφρά, ενώ τις περισσότερες φορές παίρνει εξιτήριο την επομένη του χειρουργείου.\nΜια συνηθισμένη ενόχληση μετεγχειρητικά, όχι όμως συστηματικά, είναι οι ελαφρείς πόνοι στους ώμους. Αυτό οφείλεται στο διοξείδιο του άνθρακα που χρησιμοποιούμε για να «φουσκώσουμε» την κοιλιά, είναι άνευ σημασίας και συνήθως δεν διαρκεί πάνω από 24-48 ώρες. Η λαπαροσκόπηση είναι μια σύγχρονη και ασφαλής χειρουργική μέθοδος που δεν θα πρέπει να φοβίζει αν εφαρμόζεται από εξειδικευμένους γυναικολόγους.\nΣυνδυάζει τα ίδια καλά χειρουργικά αποτελέσματα (ίσως και καλύτερα σε ορισμένες περιπτώσεις) με ασύγκριτα καλύτερη μετεγχειρητική πορεία σε σχέση με το «ανοικτό» χειρουργείο.\nH εξωμήτριος κύηση ορίζεται ως η κύηση που εμφυτεύεται και εξελίσσεται σε κάποια άλλη θέση εκτός από τη φυσιολογική, δηλαδή την ενδομητρική κοιλότητα. Περίπου 20 στις 1000 διαγνωσμένες εγκυμοσύνες είναι εξωμήτριος.\nH συντριπτική πλειοψηφία των έκτοπων κυήσεων εντοπίζεται στις σάλπιγγες, 95-96%, ενώ το υπόλοιπο 5-6% εντοπίζεται σε άλλες θέσεις, όπως οι ωοθήκες, ο τράχηλος, η ουλή προηγούμενης καισαρικής τομής ή ακόμα και η περιτοναϊκή κοιλότητα. Παράγοντες κινδύνου που προδιαθέτουν σε έκτοπη κύηση είναι το ιστορικό προηγούμενης εξωμητρίου, το ιστορικό προηγούμενης φλεγμονής στην πύελο, το κάπνισμα, οι τεχνικές υποβοηθούμενης αναπαραγωγής, η μεγαλύτερη ηλικία, οι συχνές κολπικές πλύσεις.\nΜια ιδιαίτερη και σπάνια περίπτωση είναι η λεγόμενη ετεροτοπική κύηση, δηλαδή η ταυτόχρονη διπλή, εξωμήτριος και ενδομήτριος κύηση, της οποίας η συχνότητα υπολογίζεται 1 στις 30.000 κυήσεις. Τα τελευταία χρόνια όμως αυτό το ποσοστό έχει αυξηθεί λόγω των τεχνικών υποβοηθούμενης αναπαραγωγής (1/4000). Η εξωμήτριος κύηση είναι μια εν δυνάμει επικίνδυνη παθολογία για τη ζωή της γυναίκας, σε περίπτωση μη έγκαιρης διάγνωσης. Ο κίνδυνος είναι η ρήξη και η ακατάσχετη εσωτερική αιμορραγία. Γι’αυτό και σε περίπτωση θετικού τεστ κυήσεως η επίσκεψη στο γυναικολόγο είναι απαραίτητη νωρίς, ώστε να αποκλειστεί το ενδεχόμενο μη φυσιολογικής εμφύτευσης.\nΤο κύριο σύμπτωμα είναι ο κοιλιακός πόνος, μερικές φορές συνοδευόμενος με κολπική αιμόρροια. Η θεραπεία ως επί το πλείστον είναι χειρουργική και πλέον σχεδόν πάντα γίνεται λαπαροσκοπικά. Σε αυτές τις περιπτώσεις είτε γίνεται σαλπιγγεκτομή (αφαίρεση της σάλπιγγας), είτε σαλπιγγοτομή (αφαίρεση της κύησης με διατήρηση της σάλπιγγας), κάτι το οποίο όμως εξαρτάται από τις εκάστοτε συνθήκες.\nΣε ειδικές περιπτώσεις, υπάρχει και η δυνατότητα συντηρητικής, φαρμακευτικής αντιμετώπισης, με ενδοφλέβια ή ενδομυική έγχυση μεθοτρεξάτης. Οι γυναίκες οι οποίες έχουν ιστορικό εξωμητρίου κύησης, το οποίο αντιμετωπίστηκε συντηρητικά ή χειρουργικά, εμφανίζουν μέχρι και 15% πιθανότητα στο μέλλον να ξανακάνουν έκτοπη κύηση.\nΗ ενδομητρίωση είναι μια καλοήθης κοινή πάθηση της γυναίκας. Πρόκειται για μια «παρεξηγημένη» πάθηση, της οποίας γενικά τα συμπτώματα και η συχνότητα υποτιμούνται. Ο μέσος χρόνος ανάμεσα στην εμφάνιση των συμπτωμάτων και την πρώτη επίσκεψη στο γυναικολόγο είναι 4 χρόνια, με ακόμα 4 χρόνια αναμονής μέχρι την τελική διάγνωση. Υπολογίζεται ότι γύρω στο 10 με 20% των γυναικών σε αναπαραγωγική ηλικία πάσχουν από ενδομητρίωση. Αυτό όμως δε σημαίνει ότι όλες οι γυναίκες αυτές έχουν και συμπτώματα.\nΑυτά είναι κυρίως οι πυελικοί πόνοι, η δυσμηνόρροια (αυξημένοι πόνοι κατά την περίοδο), η δυσπαρευνία (πόνοι κατά τη σεξουαλική επαφή), η δυσχεσία (πόνοι κατά την αφόδευση), η υπογονιμότητα και σε βαρύτερες περιπτώσεις η αιματουρία (αίμα στα ούρα), η αιμόπτυση, ο πνευμοθώρακας κ.α. Από το σύνολο των γυναικών με ενδομητρίωση το 60% αυτών υποφέρει από πυελικούς πόνους, διαφόρων εντάσεων και συχνότητας, ενώ το 30%, παρουσιάζει μειωμένη γονιμότητα.\nΑν και με ένα λεπτομερές και στοχευμένο ιστορικό, ο γυναικολόγος υποψιάζεται την ύπαρξη ενδομητρίωσης, απεικονιστικές εξετάσεις, όπως το υπερηχογράφημα και η μαγνητική τομογραφία, είναι απαραίτητες για την επιβεβαίωση της διάγνωσης. Εφ’όσον και με αυτές τις εξετάσεις δεν μπορούμε να έχουμε σαφή διάγνωση, τότε προτείνεται η λαπαροσκόπηση, η οποία και θα λύσει οποιαδήποτε αμφιβολία, αφού αποτελεί και το “gold standard” για την τελική διάγνωση. Έχουν διατυπωθεί διάφορες θεωρίες για την αιτιολογία της ενδομητρίωσης, με μια από τις επικρατέστερες, τη θεωρία της μετεμφύτευσης.\nΣύμφωνα με αυτήν, κύτταρα της εσωτερικής κοιλότητας της μήτρας (ενδομήτριο), κατά τη διάρκεια της περιόδου, ρέουν αντίστροφα και μέσω των σαλπίγγων της μήτρας, εμφυτεύονται στην περιτοναϊκή κοιλότητα (εσωτερικό της κοιλιάς). Αυτή η εμφύτευση προκαλεί μια φλεγμονώδη αντίδραση στο εσωτερικό της κοιλιάς, η οποία με τη σειρά της δημιουργεί πόνους και συμφύσεις, με συνέπεια την υπογονιμότητα σε βάθος χρόνου. Τα όργανα που επηρεάζονται είναι η μήτρα, οι σάλπιγγες, οι ωοθήκες («σοκολατοειδείς» κύστες), το έντερο, η ουροδόχος κύστη, κ.α.)\nΘεωρητικά στην ηλικία της εμμηνόπαυσης, τα συμπτώματα της ενδομητρίωσης σταματούν αφού σταματά και η περίοδος της γυναίκας. Κάποιες φορές όμως επειδή οι βλάβες μπορεί να είναι σημαντικές, οι πόνοι κυρίως, επιμένουν για περισσότερο διάστημα. Η θεραπεία, μπορεί να είναι συντηρητική (φαρμακευτική) ή και χειρουργική. H χειρουργική αντιμετώπιση πλέον γίνεται σχεδόν αποκλειστικά με την λαπαροσκοπική μέθοδο, αποφεύγοντας έτσι πολυήμερες νοσηλείες (1-2 ημέρες) και βελτιώνοντας πολύ την μετεγχειρητική ανάρρωση. Σε κάθε περίπτωση όμως, η θεραπεία εξατομικεύεται και προσαρμόζεται ανάλογα τα συμπτώματα, την ηλικία της ασθενούς και την έκταση των βλαβών.\nΟι κύστεις ωοθηκών είναι πολύ κοινό εύρημα στις γυναίκες που βρίσκονται σε αναπαραγωγική ηλικία και όχι μόνο. Το μέγεθός τους μπορεί να κυμαίνεται από μερικά χιλιοστά μέχρι και να ξεπερνάει τα 10 εκατοστά. Τις περισσότερες φορές πρόκειται για ωοθυλάκια (τα οποία έχουν μεγαλώσει σε μέγεθος) και δίνουν την εντύπωση κύστης. Σε αυτές τις περιπτώσεις, ο επανέλεγχος μετά την επόμενη περίοδο (μέχρι και τρεις μήνες μετά), θα μας δώσει την απάντηση, αφού τα ωοθυλάκια απορροφώνται (λειτουργικές κύστεις) ενώ οι πραγματικές κύστεις επιμένουν. Τότε μιλάμε για οργανικές κύστεις.\nΣτη συντριπτική πλειοψηφία τους, αυτές οι κύστεις είναι καλοήθεις. Η αιτιολογία τους ποικίλει και μπορεί να είναι ορώδεις, βλεννώδεις, ενδομητριωσικές, δερμοειδείς, αιμορραγικές, παραωοθηκικές κ.α. Τις περισσότερες φορές, η διάγνωση είναι τυχαία, μετά από έναν υπερηχογραφικό έλεγχο ρουτίνας ή για κάποια άλλη παθολογία. Εάν πρόκειται για κύστη μεγάλου μεγέθους (μεγαλύτερου από 4-5 εκατοστα), η ασθενής μπορεί να παρουσιάσει συμπτώματα χρονίου πόνου (πιεστικά φαινόμενα) ή και αίσθημα πληρώσεως της κοιλιακής χώρας, ή οξέως πόνου (ρήξη, συστροφή). νΗ εξαλλαγή αυτών (δηλαδή η πιθανότητα να εξελιχθούν σε κακοήθεια) είναι σπάνια και αυξάνεται με την ηλικία και το οικογενειακό ιστορικό.\nΔυστυχώς ο καρκίνος των ωοθηκών είναι μια ασθένεια, της οποίας η πρόληψη με τα σημερινά επιστημονικά δεδομένα είναι αδύνατη και η οποία δίνει συμπτώματα αρκετά αργά, όταν η ασθένεια έχει φτάσει σε προχωρημένο στάδιο. Ο γυναικολόγος ανάλογα με τα υπερηχογραφικά ευρήματα θα κατευθύνει την ασθενή και ενδεχομένως να ζητήσει κάποιες συμπληρωματικές εξετάσεις, αίματος (καρκινικοί δείκτες), ή και ακτινολογικές (μαγνητική τομογραφία). Έτσι, μετά από αυτόν τον έλεγχο, θα συστηθεί στη γυναίκα είτε τακτική παρακολούθηση, είτε χειρουργική αφαίρεση της κύστης. Σε περίπτωση χειρουργείου, η λαπαροσκοπική οδός είναι η πρώτη επιλογή αν πληρούνται βέβαια οι κατάλληλες προϋποθέσεις γι’αυτήν την τεχνική.\nΣυνήθως σε αυτές τις επεμβάσεις, η νοσηλεία είναι μόνο μια ημέρα και η ασθενής αναρρώνει εντός 24-48 ωρών με άριστα αισθητικά αποτελέσματα.\nΜιλάμε για πρόπτωση πυελικού εδάφους στη γυναίκα όταν η μήτρα, η ουροδόχος κύστη, το ορθό (τμήμα του παχέως εντέρου), ή και όλα μαζί προβάλλουν μέσα στον κόλπο (υστεροκήλη, κυστεοκήλη, ορθοκήλη). Αναλόγως το βαθμό πρόπτωσης, η προβολή μπορεί να περιορίζεται εσωτερικά του κόλπου (1ου βαθμού), να φτάνει έως το αιδοίο (2ου βαθμού) ή να προβάλλει εξωτερικά εκτός του αιδοίου (3ου βαθμού).\nΠρόκειται για μια καλοήθη κοινή παθολογία, που αν και μπορεί να είναι εντυπωσιακή και ενδεχομένως να φοβίζει τη γυναίκα, δεν έχει καμία σοβαρή επίπτωση στην υγεία της. Εμφανίζεται κυρίως σε πολύτοκες γυναίκες μεγαλύτερης ηλικίας με ιστορικό ολικής υστερεκτομής και οφείλεται σε «χαλάρωση» των ιστών της πυέλου. Εκτιμάται ότι 1 στις 9 γυναίκες, κατά τη διάρκεια της ζωής τους θα υποβληθούν σε ολική υστερεκτομή και από αυτές το 10% θα παρουσιάσει συμπτωματική πρόπτωση του πυελικού εδάφους.\nΤο ότι μια γυναίκα έχει πρόπτωση δε σημαίνει απαραίτητα ότι παρουσιάζει και συμπτώματα. Μπορεί καν να μην το γνωρίζει και να διαγνωστεί τυχαία σε μια εξέταση ρουτίνας στο γυναικολόγο της, ή λόγω επανειλλημένων ουρολοιμώξεων. Εάν πρόκειται για πρόπτωση μεγαλυτέρου βαθμού, τότε ενδέχεται η γυναίκα να αισθάνεται ένα αίσθημα πλήρωσης χαμηλά στον κόλπο, ή και να βλέπει να προβάλλει κάτι σαν «αυγό» έξω από τον κόλπο, συχνά στο τέλος της ημέρας. Η θεραπεία εξαρτάται από τις ενοχλήσεις της γυναίκας, το πόσο επηρεάζει την ποιότητα ζωής της, το βαθμό της πρόπτωσης και από την ηλικία της.\nΦαρμακευτική θεραπεία δεν υπάρχει αφού το πρόβλημα είναι καθαρά μηχανικό, οπότε προσανατολιζόμαστε σε μια συντηρητική λύση, όπως η τοποθέτηση κολπικών πεσσών, ή σε χειρουργική επέμβαση. Οι κολπικόι πεσσοί είναι δακτύλιοι συνήθως από σιλικόνη, οι οποίοι τοποθετούνται στο ιατρείο ενδοκολπικά από το γυναικολόγο (δεν απαιτείται κάποιο είδος αναισθησίας). Με αυτόν τον τρόπο, τα εξωτερικευμένα όργανα συγκρατούνται στη θέση τους προσωρινά. Είναι όμως λύση που απευθύνεται σε γυναίκες μεγάλης ηλικίας, που δεν έχουν σεξουαλικές επαφές και που έχουν αντένδειξη σε χειρουργική επέμβαση. Επίσης θα πρέπει κάθε 3-6 μήνες ο πεσσός να αλλάζει ή να απολυμένεται έτσι ώστε να αποφεύγονται τυχόν λοιμώξεις.\nΠιο ριζική και πιο μόνιμη λύση αποτελεί βέβαια η χειρουργική αποκατάσταση της πρόπτωσης. Η τεχνική της κολπορραφίας (πρόσθια, οπίσθια) είναι η κλασσική τεχνική αποκατάστασης της πρόπτωσης των πυελικών οργάνων της γυναίκας. Επειδή όμως η παθολογία της πρόπτωσης οφείλεται στη χαλάρωση των ιστών, τα αποτελέσματα αυτής της τεχνικής εξαρτώνται σημαντικά από την ποιότητα των ιστών της ασθενούς. Όσο πιο χαλαροί είναι οι ιστοί τόσο μεγαλύτερα ποσοστά υποτροπής της πρόπτωσης εμφανίζονται μετεγχειρητικά. Υπολογίζεται ότι μέχρι και 50% των γυναικών που χειρουργούνται με αυτήν την τεχνική, θα εμφανίσουν υποτροπή της πρόπτωσης τα επόμενα χρόνια.\nΠαρ’όλ’αυτά, εφαρμόζεται ευρέως παγκοσμίως , κυρίως σε γυναίκες μεγαλύτερης ηλικίας. Μια άλλη πολύ πιο εξειδικευμένη και νεότερη τεχνική είναι η ανάρτηση του πυελικού εδάφους με συνθετικό πλέγμα πολυπροπυλενίου. Με αυτόν τον τρόπο αποκαθιστούμε την ανατομία, ενισχύοντας τα χαλαρωμένα τοιχώματα της πυέλου με το πλέγμα, με αποτέλεσμα να βελτιώνουμε τα ποσοστά μετεγχειρητικής υποτροπής.\nΣτην αρχή αυτή η τεχνική εφαρμοζόταν με ανοικτό χειρουργείο, αλλά πλέον με την εξέλιξη της τεχνολογίας γίνεται σχεδόν αποκλειστικά λαπαροσκοπικά, από εξειδικευμένους γυναικολόγους, με ταχύτερους χρόνους ανάρρωσης και καλύτερα αισθητικά αποτελέσματα. Εκτιμάται από μελέτες ότι το ποσοστό ανατομικής αποκατάστασης για πάνω από δύο χρόνια μετεγχειρητικά, είναι στο 90-100%, το ποσοστό ικανοποίησης των γυναικών είναι στο 70-100% ενώ το ποσοστό υποτροπής κυμαίνεται από 0-12%. Αυτή τη στιγμή θεωρείται η τεχνική εκλογής για νέες γυναίκες που παρουσιάζουν συμπτωματική πρόπτωση των πυελικών οργάνων. Σε κάθε περίπτωση, η γυναίκα της οποίας η καθημερινότητα επηρεάζεται από την πρόπτωση των οργάνων, θα πρέπει να συμβουλεύεται το γυναικολόγο της, καθώς υπάρχουν λύσεις που μπορούν να βελτιώσουν αισθητά την ποιότητα της ζωής της.\nΤα ινομυώματα είναι από τις πιο συχνές καλοήθεις παθήσεις τη μήτρας. 12 με 25% των γυναικών σε αναπαραγωγική ηλικία έχουν κάποιο ινομύωμα, είτε αυτό παρουσιάζει συμπτώματα, είτε όχι. Χονδρικά πρόκειται για στρογγυλά μορφώματα μυικού και ινώδους ιστού στο εσωτερικό της μήτρας.\nΑκόμα και στην εφηβική ηλικία μπορούν να εμφανιστούν, αν και σπάνιο, ενώ τις περισσότερες φορές, μειώνονται σε μέγεθος μετά την εμμηνόπαυση. Παράγοντες κινδύνου αποτελούν, η μαύρη φυλή ( 2-3 φορές μεγαλύτερη συχνότητα), η κληρονομικότητα, η πρόωρη εμμηναρχή (<10 χρονών), ο αριθμός των κυήσεων (όσο περισσότερες τόσο μικρότερη πιθανότητα εμφάνισης ινομυώματος), η μεγάλη κατανάλωση κόκκινου κρέατος και αλκοόλ, η υψηλή αρτηριακή πίεση.\nΑναλόγως το μέγεθος και τη θέση τους στη μήτρα, τα ινομυώματα μπορούν να προκαλέσουν τα παρακάτω συμπτώματα:\nΜηνορραγία και δυσμηνόρροια (αυξημένη ή/και παρατεταμένη ποσότητα αίματος και πόνος κατά την περίοδο)\nΚολπική αιμόρροια εκτός περιόδου\nΑναιμία (λόγω αιμορραγίας)\nΠόνος εκτός περιόδου\nΦαινόμενα πίεσης όπως, συχνουρία, πόνοι στην πλάτη\nΣπάνια πιθανότητα εξαλλαγής (<0.2%)\nΚατά συνέπεια, η θεραπεία προσαρμόζεται ανάλογα με τη συμπτωματολογία αλλά και την ηλικία της ασθενούς και μπορεί να είναι συντηρητική ή χειρουργική. Με τη συντηρητική, προσπαθούμε να ανακουφίσουμε με φαρμακευτική αγωγή τα συμπτώματα ενώ με τη χειρουργική αντιμετώπιση, η θεραπεία είναι ριζική και μόνιμη, αφού αφαιρούμε την αιτία που προκαλεί το πρόβλημα. Σε αυτές τις περιπτώσεις ή αφαιρούμε επιλεκτικά τα διάφορα ινομυώματα ή αφαιρούμε ολόκληρη τη μήτρα, αν αυτά είναι πολύ μεγάλα σε μέγεθος και πολλά σε αριθμό. Πλέον με τη λαπαροσκόπηση, αυτές οι επεμβάσεις γίνονται με ασφάλεια, συνδυάζοντας γρήγορη ανάρρωση με άριστο αισθητικό αποτέλεσμα.\nH υστερεκτομή είναι η χειρουργική αφαίρεση της μήτρας της γυναίκας. Είναι η κατ’εξοχήν χειρουργική επέμβαση του γυναικολόγου και πραγματοποιείται για διάφορες παθολογίες της γυναίκας.\nΑναλόγως το είδος της υστερεκτομής, μιλάμε για:\nολική (αφαίρεση του σώματος της μήτρας και του τραχήλου)\nυφολική (αφαίρεση του σώματος και διατήρηση του τραχήλου)\nμετά των εξαρτημάτων ή άνευ (εάν αφαιρούμε ταυτόχρονα τις ωοθήκες ή όχι)\nριζική (πιο διευρυμένο και εξειδικευμένο χειρουργείο που αφορά κυρίως κακοήθειες του τραχήλου)\nΈτσι τα είδη υστερεκτομής προσαρμόζονται σε κάθε παθολογία για την οποία θέτει ένδειξη χειρουργικής επέμβασης ο θεράπων γυναικολόγος.\nαιμορραγίες από τον κόλπο (αδενομύωση, ινομυώματα, κακοήθεια)\nπυελικοί πόνοι (αδενομύωση, ινομυώματα)\nπρόπτωση της μήτρας (χαλάρωση των ιστών)\nκακοήθειες του γεννητικού συστήματος (τράχηλος, μήτρα, σάλπιγγες, ωοθήκες)\nΗ υστερεκτομή μπορεί να γίνει με τρεις διαφορετικές μεθόδους, υπό γενική αναισθησία.\nΤην κλασσική “ανοικτή” μέθοδο όπου ανοίγουμε με μία εγκάρσια τομή (σαν καισαρική) λίγο πιο πάνω από το εφηβαίο.\nΤην κολπική μέθοδο, όπου η αφαίρεση της μήτρας γίνεται εξ’όλοκλήρου δια μέσου της φυσικής οδού (κόλπος), χωρίς εμφανή τομή.\nΤην λαπαροσκοπική μέθοδο, με την οποία η επέμβαση γίνεται δια μέσου τεσσάρων οπών στην κοιλιά.\nΚάθε μέθοδος εφαρμόζεται αναλόγως την υποκείμενη παθολογία σε συνεννόηση πάντα με τις επιθυμίες της ασθενούς. Γενικά όπου μπορούμε, προτιμούμε την κολπική και λαπαροσκοπική μέθοδο, αφού προσφέρουν την περισσότερο ανώδυνη και γρηγορότερη ανάρρωση με τα καλύτερα αισθητικά αποτελέσματα. Κάτι που απασχολεί και συχνά αποτελεί ανασταλτικό παράγοντα στο να αποφασίσει η γυναίκα να χειρουργηθεί, είναι ο φόβος της μετέπειτα σεξουαλικής ζωής της.\nΠρέπει να διευκρινιστεί, ότι η υστερεκτομή σαν επέμβαση δεν επηρεάζει τη σεξουαλική δραστηριότητα, αφού παρέλθει βεβαίως το απαραίτητο μετεγχειρητικό διάστημα της επούλωσης του εσωτερικού τραύματος. Επίσης, η διατήρηση ή όχι του τραχήλου της μήτρας δεν παίζει ρόλο στη σεξουαλική δραστηριότητα, είτε για την ίδια είτε για το σύντροφό της. Αντίθετα, η γυναίκα απαλλαγμένη από τα προβλήματα που την ταλαιπωρούσαν προ του χειρουργείου, μπορεί πλέον να ζήσει μια φυσιολογική σεξουαλική ζωή.\nH χειρουργική στειροποίηση είναι από τις ασφαλέστερες μεθόδους αντισύλληψης της γυναίκας παρ᾽ όλο που στην Ελλάδα δεν είναι ιδιαίτερα διαδεδομένη ως τεχνική. Ενδεικτικά, στις ΗΠΑ, το 30% των γυναικών που χρησιμοποιούν αντισύλληψη, έχουν διαλέξει αυτή τη μέθοδο. Είναι μια χειρουργική τεχνική, κατά την οποία με διαφόρους τρόπους απολινώνουμε (κόβουμε) τις σάλπιγγες της μήτρας. Ο πιο συνηθισμένος και απλός τρόπος είναι η τοποθέτηση ενός κλιπ σε κάθε σάλπιγγα. Έτσι δεν υπάρχει πλέον η δυνατότητα επικοινωνίας ανάμεσα στη μήτρα και τις ωοθήκες, άρα και επικοινωνίας ανάμεσα στα σπερματοζωάρια και τα ωάρια, οπότε η σύλληψη καθίσταται αδύνατη.\nΜε την εξέλιξη της λαπαροσκοπικής χειρουργικής, η στειροποίηση γίνεται εύκολα και γρήγορα, στο χειρουργείο ημέρας υπό γενική αναισθησία (νοσηλεία μερικών ωρών), με άριστο αισθητικό αποτέλεσμα (μία οπή στον ομφαλό των 10 χιλιοστών και μία δεύτερη λίγο πιο πάνω από το εφηβαίο, των 5 χιλιοστών αν χρειαστεί). Τα πλεονεκτήματα αυτής της αντισύλληψης είναι ότι γίνεται μια φορά στη ζωή της γυναίκας, είναι ιδιαίτερα αποτελεσματική, αποφεύγεται η χρήση ορμονών ενώ η γυναίκα απαλάσσεται από το συνεχές άγχος μιας ανεπιθύμητης κύησης. Επίσης μελέτες δείχνουν ότι γυναίκες που έχουν υποστεί απολίνωση σαλπίγγων, εμφανίζουν μικρότερα ποσοστά εμφάνισης καρκίνου των ωοθηκών και φλεγμονών της πυέλου.\nΣτα μειονεκτήματα θα μπορούσαμε να συμπεριλάβουμε το γεγονός ότι πρόκειται για μια χειρουργική επέμβαση. Επίσης κάτι που πρέπει να διευκρινιστεί είναι ότι αυτή η μέθοδος αντισύλληψης απευθύνεται σε ζευγάρια που θεωρούν ότι έχουν ολοκληρώσει τον οικογενειακό τους προγραμματισμό και η τεκνοποίηση δεν είναι πλέον στα σχέδιά τους, καθώς σε περίπτωση που αλλάξουν γνώμη, ο μόνος τρόπος επανασύνδεσης των σαλπίγγων είναι η αντίστροφη χειρουργική διαδικασία.\nΌταν μιλάμε για πλαστική σαλπίγγων, εννοούμε τις χειρουργικές πράξεις που μπορούμε να κάνουμε για να αποκαταστήσουμε την ανατομία και τη διαβατότητα των σαλπίγγων μιας γυναίκας. Οι σάλπιγγες της μήτρας είναι τα σωληνοειδή όργανα τα όποια συνδέουν τις ωοθήκες με τη μήτρα και μέσα σ’αυτές θα συναντηθούν τα σπερματοζωάρια και το ωάριο για να γίνει η γονιμοποίηση, την περίοδο των γόνιμων ημερών της γυναίκας.Όπως είναι κατανοητό, εάν οι σάλπιγγες δε λειτουργούν σωστά ή είναι «βουλωμένες», η συνάντηση αυτή δε μπορεί να γίνει και κατά συνέπεια η σύλληψη καθίσταται αδύνατη, ακόμα και αν η ποιότητα του σπέρματος είναι φυσιολογική. Είναι αυτό που λέμε σαλπιγγικός παράγοντας, στη γλώσσα της διερεύνησης της υπογονιμότητας ενός ζευγαριού. Είναι ένας από τους πιο συχνούς λόγους για τον οποίο υπογόνιμα ζευγάρια οδηγούνται στην εξωσωματική γονιμοποίηση. Η διάγνωση γίνεται κλασσικά με τη μέθοδο της υστεροσαλπιγγογραφίας, ενώ υποψίες μπορεί να έχει ο γυναικολόγος στο ιατρείο με τον υπερηχογραφικό έλεγχο.Οι συχνότερες αιτίες που ευθύνονται για τη μη σωστή λειτουργία των σαλπίγγων είναι μικρόβια που προκαλούν λοιμώξεις της πυέλου, όπως τα χλαμύδια, ο γονόκοκκος και άλλα λιγότερο συχνά μικρόβια. Αυτές οι σεξουαλικά μεταδιδόμενες ασθένειες (σαλπιγγίτιδες), προκαλούν φλεγμονές στην κοιλιά εσωτερικά, καταστρέφουν τις σάλπιγγες με τη δημιουργία συμφύσεων. Ακόμα και μια σκωληκοειδίτιδα μπορεί να επηρεάσει τη λειτουργία των σαλπίγγων. Άλλη συχνή αιτία είναι η ενδομητρίωση, η οποία επίσης με το μηχανισμό της τοπικής φλεγμονής αλλά χωρίς μικροβιακό παράγοντα, δημιουργεί συμφύσεις.Επιπλέον, οποιαδήποτε προηγούμενη χειρουργική επέμβαση στην πύελο με τη μέθοδο της λαπαροτομίας (ανοικτό χειρουργείο) μπορεί να έχει επιπτώσεις στη διαβατότητα των σαλπίγγων. Όταν λοιπόν η γυναίκα βρίσκεται σε αναπαραγωγική ηλικία και οι σάλπιγγες δεν είναι διαβατές, η εξωσωματική γονιμοποίηση είναι μία από τις λύσεις που προτείνεται στη γυναίκα για την επίτευξη της εγκυμοσύνης. Μια άλλη λιγότερο διαδεδομένη λύση όμως μπορεί να είναι η χειρουργική αποκατάσταση των σαλπίγγων, δηλαδή η πλαστική σαλπίγγων.Πλέον με τη μέθοδο της λαπαροσκόπησης, ο χειρουργός γυναικολόγος μπορεί να «επισκευάσει» τις σάλπιγγες, όσο βέβαια το επιτρέπουν οι βλάβες, με νοσηλεία μιας ημέρας και ταχύτατη ανάρρωση. Κατ’αυτόν τον τρόπο, δίνεται η δυνατότητα στη μέλλουσα μητέρα να συλλάβει φυσιολογικά αποφεύγοντας τη διαδικασία της εξωσωματικής γονιμοποίησης.


Μάχη ενάντια στο χρόνο με καθημερινό πρόγραμμα! - beauty-secrets.gr\n23 Σεπτεμβρίου 2021 26 Ιουνίου 2021\nΗ ώρα για να ξεκινήσετε τη μάχη ενάντια στο χρόνο, είναι τώρα! Για να διασφαλίσετε την ψυχική και σωματική σας υγεία και επομένως να ζήσετε περισσότερο (και καλύτερα), δεν είναι απαραίτητο να καταβάλετε μεγάλη προσπάθεια. Μικρές αλλαγές, από τη στιγμή που θα σηκωθείτε από το κρεβάτι μέχρι την ώρα θα επιστρέψετε σ’ αυτό, εγγυώνται εντυπωσιακά αποτελέσματα.\nΔιαβάστε παρακάτω πώς θα ήταν μια ιδανική μάχη ενάντια στο χρόνο. Βέβαια, δεν είναι απαραίτητο να ακολουθήσετε το πρόγραμμα κατά γράμμα, Ακόμα και το να υιοθετήσετε μερικές «κινήσεις» από αυτό σίγουρα θα σας ωφελήσει. Σταδιακά, προσπαθήστε να εντάσσετε όλο και περισσότερες. Να είστε σίγουρες ότι το αποτέλεσμα θα σας ανταμείψει.\n7:30 π.μ. Ξυπνήστε χαλαρά\nΗ καλή μέρα από το πρωί φαίνεται, έλεγαν οι πρόγονοί μας και μάλιστα καθόλου άδικα. Το πρωινό «εγερτήριο» υπό τον ήχο του ξυπνητηριού μπορεί να σας δημιουργήσει εκνευρισμό, τον οποίο θα «κουβαλάτε» μαζί σας όλη μέρα. Επενδύστε λοιπόν σε μια συσκευή που θα παράγει πιο «φυσικούς» ήχους (π.χ. κελάηδισμα πουλιών ή νιαουρίσματα). Φροντίστε να κάνετε λίγο stretching. Όταν τεντώνετε τους μυς, ο εγκέφαλος παίρνει το σήμα να χαλαρώσει.\n7:35 «Κανακέψτε» το δέρμα σας\nΚάντε ένα ντους με αφρόλουτρο που περιέχει έλαια λεμονιού. Είναι τονωτικό και χαρίζει ενέργεια. Έπειτα, περιποιηθείτε το πρόσωπο και το σώμα σας, χρησιμοποιώντας τα κατάλληλα ενυδατικά προϊόντα, πριν απλώσετε το make-up και την πούδρα σας. Μην παραλείψετε το αντιηλιακό σας, ακόμα κι αν δεν έχει ηλιοφάνεια, Θα προστατέψετε το δέρμα σας και θα μειώσετε τη δημιουργία ρυτίδων.\n8:00 π.μ. Φροντίστε τα δόντια σας\nΠλύνετε τα δόντια σας πριν πάρετε πρωινό. Έτσι, θα απομακρύνετε τα βακτήρια, που προκαλούν φθορά. Μετά το βούρτσισμα, χρησιμοποιήστε οδοντικό νήμα. Είναι ο πιο αποτελεσματικός τρόπος για να μειώσετε τις πιθανότητες δημιουργίας ουλίτιδας. Η συγκεκριμένη πάθηση των δοντιών, αν παραμείνει χωρίς θεραπεία, μπορεί να οδηγήσει σε φλεγμονές των αρτηριών, που αποτελούν προάγγελο της καρδιοπάθειας.\n8:05 Αφιερώστε χρόνο στο πρωινό\nΟι έρευνες δείχνουν πως οι άνθρωποι που ξεκινούν την ημέρα τους με πρωινό το οποίο περιλαμβάνει δημητριακά ολικής άλεσης ζουν περισσότερα χρόνια από εκείνους που αρκούνται σε ένα φλιτζάνι καφέ. Απολαύστε ένα μπολ δημητριακά με ένα ποτήρι πορτοκαλάδα. Θα εξασφαλίσετε την ενέργεια που σας χρειάζεται, ενώ τα αντιοξειδωτικά του πορτοκαλιού θα προστατέψουν τον οργανισμό σας από τις βλαβερές ελεύθερες ρίζες, το μεγαλύτερο «σύμμαχο» της γήρανσης.\n8:20 π.μ Πάρτε την πολυβιταμίνη σας\nΟι περισσότεροι δεν λαμβάνουν την ημερήσια συνιστώμενη δόση των απαραίτητων βιταμινών, ιχνοστοιχείων και μετάλλων. Αν ανήκετε σ’ αυτή την κατηγορία, μπορείτε να ωφεληθείτε από ένα διατροφικό συμπλήρωμα. Προτιμήστε να το λαμβάνετε το πρωί (εκτός κι αν οι αποδείξεις του γιατρού σας είναι διαφορετικές), μετά το πρωινό, καθώς τότε είναι πιο εύκολο να το θυμηθείτε.\n8:30 π.μ. Περπατήστε μέχρι το γραφείο\nΑν η εργασία σας είναι σε κοντινή απόσταση, προτιμήστε να πάτε περπατώντας, αντί με το αυτοκίνητο. Αν η απόσταση είναι μεγαλύτερη, χρησιμοποιήστε τα μέσα μαζικής μεταφοράς. Με μία προϋπόθεση: σταθείτε όρθιες. Έτσι, θα «αναγκάσετε» τον σώμα σας να «εργαστεί» για να διατηρήσει την ισορροπία, γυμνάζοντας τους μυς των ποδιών, των γλουτών, της πλάτης και της κοιλιάς.\n11300 π.μ. Δώστε «τροφή» στο μυαλό σας\nΚαταναλώστε μια χούφτα σταφίδες ή καρύδια. Θα διατηρήσουν την ενέργειά σας σε… φόρμα και θα σας απαλλάξουν από τις παχυντικές λιγούρες. Συνοδεύστε τη με ένα φλιτζάνι τσάι. Είναι πλούσια πηγή φλαβονοειδών, τα οποία περιορίζουν την καταστρεπτική δράση των ελευθέρων ριζών, και κατεχινών, μια κατηγορία oυσιών με αντιοξειδωτικές ιδιότητες.\n12:00 π.μ Μιλήστε με τους φίλους σας\nΜπορεί μια καλή κοινωνική ζωή να γυρίσει πίσω το χρόνο; Ασφαλώς, απαντούν οι ειδικοί, μετά από πολυάριθμες επιστημονικές μελέτες. Κι αυτό γιατί οι στενές φιλικές και οικογενειακές σχέσεις όχι μόνο βελτιώνουν την ψυχική διάθεση, αλλά και «0χιρώνουν» το ανοσοποιητικό σας σύστημα απέναντι σε ένα πλήθος ασθενειών, Με λίγα λόγια, ένας 10 λεπτος διάλογος με τη φίλη ή τη μητέρα σας μπορεί να σας προσθέσει χρόνια, Δεν αξίζει λοιπόν τον κόπο;\n1:30 μ.μ. Φάτε μια πολύχρωμη σαλάτα\nΔημιουργήστε ένα αντιοξειδωτικό και νόστιμο πιάτο, χρησιμοποιώντας λαχανικά εποχής (για παράδειγμα σπανάκι, ρόκα, λάχανο, πιπεριές, τριμμένο καρότο, ντομάτες κ.τ.λ). Προσθέστε στη σαλάτα λίγο ελαιόλαδο και πασπαλίστε με σπόρους σησαμιού ή ψημένους ηλιόσπορους, οι οποίοι τονώνουν τη μνήμη και την πνευματική διαύγεια.\n5:00 Κάντε μια βόλτα στα μαγαζιά\nΠηγαίνετε στο σουπερμάρκετ περπατώντας. Κουβαλήστε τα ψώνια, σηκώνοντάς τα και με τα δύο χέρια, ώστε το βάρος να κατανέμεται ισόποσα. Έτσι θα γυμνάσετε το σώμα σας και θα διατηρήσετε το βάρος σας σε φυσιολογικά επίπεδα. Οι ειδικοί επισημαίνουν πως για κάθε 5 κιλά πάνω από το ιδανικό βάρος, το προσδόκιμο ζωής μειώνεται κατά 36 ημέρες.\n8:30 μ.μ Ναι στα ψάρια!\nO σολομός, οι σαρδέλες, ο τόνος, το σκουμπρί και γενικά όλα τα ψάρια που περιέχουν Ω-3 λιπαρά οξέα μπορούν να διατηρήσουν τον εγκέφαλό σας υγιή και να σας προστατέψουν από τη νόσο του Αλτσχάιμερ. Συνοδέψτε το με ένα μπολ βραστά λαχανικά ή μια σαλάτα με πράσινα λαχανικά και ένα ποτηράκι κόκκινο κρασί. Οι επιστήμονες υποστηρίζουν πως… ο οίνος δεν ευφραίνει μόνο καρδίαν, αλλά ευεργετεί ολόκληρο το σώμα.\n9:30 μ.μ. Χαλαρώστε\nΓεμίστε την μπανιέρα με ζεστό νερό, προσθέστε έλαιο λεβάντας και βυθιστείτε. Η πτώση της θερμοκρασίας όταν βγαίνετε από το ντουζ «μιμείται» τη φυσιολογική διαδικασία χαλάρωσης του σώματος.\n11:00 μ.μ. Κάντε σεξ\nΕίναι ο πιο απολαυστικός τρόπος για να δείχνετε ακόμα και 10 χρόνια νεότερες. Χρειάζεστε κι άλλα επιχειρήματα;\n12:00 μ.μ. Ώρα για ύπνο!\nΘα δώσετε την ευκαιρία στο σώμα σας να ξεκουραστεί, ενώ θα τονώσετε και τις πνευματικές\nTagged in αντιγήρανση, ΜΑΚΡΟΖΩΙΑ\nPrevΚαθαρισμός σιφονιού με απλό & φυσικό τρόπο!\nNextΕίμαι παντρεμένη αλλά ξένοκοιτάζω Είμαι αμαρτωλή;


ΣΩΜΑΤΕΙΟ ΑΤΟΜΩΝ ΜΕ ΑΝΑΠΗΡΙΑ Ν. ΚΟΡΙΝΘΙΑΣ: Θέμα: Υποχρέωση της Τοπικής Αυτοδιοίκησης για την εξασφάλιση πρόσβασης σε παραλίες των Ατόμων με Αναπηρίες και ειδικότερα όσων αντιμετωπίζουν κινητικά προβλήματα\nΘέμα: Υποχρέωση της Τοπικής Αυτοδιοίκησης για την εξασφάλιση πρόσβασης σε παραλίες των Ατόμων με Αναπηρίες και ειδικότερα όσων αντιμετωπίζουν κινητικά προβλήματα\nΚοιν.: κ. Πνευματικό Αλ. Δήμαρχο Κορίνθου\nκ. Σταματόπουλο Σπ. Δήμαρχο Σικυωνίων\nκ. Λογοθέτης Κωσ. Δήμαρχο Λουτρακίου - Αγίων Θεοδώρων\nκ. Κλαδούχος Αντ. Δήμαρχος Ξυλοκάστρου - Ευρωστίνης\nκ. Παπακυριάκος Ανν. Δήμαρχο Βελου- Βοχας\nΑναρτήθηκε από ΑμεΑ ΝΟΜΟΥ ΚΟΡΙΝΘΙΑΣ (ΣΩΜΑΤΕΙΟ ΑΤΟΜΩΝ ΜΕ ΑΝΑΠΗΡΙΑ) στις 6:19:00 μ.μ.


Ψηφίζουν για άρση ασυλίας του Ηλία Κασιδιάρη για το χαστούκι στην Λιάνα Κανέλλη - Newsit.gr\nNewsit / Πολιτική / Ψηφίζουν για άρση ασυλίας του Ηλία Κασιδιάρη για το χαστούκι στην Λιάνα Κανέλλη\nΨηφίζουν για άρση ασυλίας του Ηλία Κασιδιάρη για το χαστούκι στην Λιάνα Κανέλλη\nΔημοσιεύθηκε: 13.03.2013 | 11:37\nΣε εξέλιξη βρίσκεται αυτή την ώρα στη Βουλή η μυστική ψηφοφορία για την άρση ασυλίας του βουλευτή της Χρυσής Αυγής, Ηλία Κασιδιάρη, για τον ξυλοδαρμό της Λιάνας Κανέλλη κατά την προεκλογική περίοδο σε τηλεοπτική εκπομπή.\nΑν και ο βουλευτής της Χρυσής Αυγής ζήτησε να αρθεί η ασυλία του «για να αθωωθεί και πάλι πανηγυρικά», όπως ο ίδιος προέβλεψε, απαίτησε να αρθεί ταυτόχρονα και η ασυλία των δύο γυναικών πολιτικών, που τον προσέβαλαν κατά τη διάρκεια της εκπομπής, και έχει υποβάλει μηνύσεις σε βάρος τους, αλλά η διαδικασία προχωρά με σημαντική χρονική υστέρηση.\nΔΙΑΒΑΣΤΕ ΕΔΩ ΟΛΑ ΟΣΑ ΕΓΙΝΑΝ ΕΚΕΙΝΗ ΤΗΝ ΗΜΕΡΑ\n«Όσοι νομίζουν ότι στήνοντας δικαστήρια σε βάρος της Χρυσής Αυγής θα ανακόψουν την ραγδαία άνοδό της είναι γελασμένοι» είπε ο κ. Κασιδιάρης και χαρακτήρισε «γελοία» την αυτεπάγγελτη κατηγορία σε βάρος του για απόπειρα σοβαρής σωματικής βλάβης. Όπως μάλιστα κατήγγειλε, η άσκηση δίωξης έγινε καθ΄ υπόδειξη δημοσιογράφου που μετείχε στην εκπομπή, πήρε τηλέφωνο στην εισαγγελέα και με την φράση «Ελένη, έχω θέμα» υπέδειξε ουσιαστικά την άσκηση δίωξης. Όπως είπε, πρόκειται για τον ίδιο δημοσιογράφο που τώρα πάει στον ανακριτή για την υπόθεση του Μιχάλη Κυριακίδη.\n«Εγώ δεν καταδέχθηκα να μηνύσω τον κ. Κασιδιάρη. Ούτε καν καταδέχθηκα να πάω στον ιατροδικαστή αν και η μελανιά ήταν εκεί 20 μέρες» είπε η βουλευτής του ΚΚΕ Λιάνα Κανέλλη. «Είμαι πολύ σκληρή εγώ για να πεθάνω» συνέχισε η κ. Κανέλλη και υπογράμμισε ότι κανονικά για τον κ. Κασιδιάρη θα έπρεπε να έχει αρθεί η ασυλία του από τον πρώτο μήνα, αλλά με τη βοήθεια άλλων προσώπων διέφυγε από τον τηλεοπτικό σταθμό για να γλυτώσει το αυτόφωρο.\nΗ κ. Κανέλλη έσπευσε, επίσης, να επισημάνει ότι «υπάρχουν και πολύ καλά αρωματικά σαπούνια, που δεν μπορούν να ξεπλύνουν την ναζιστική μυρωδιά, σαπούνια που δεν είναι φτιαγμένα από σάρκες ανθρώπων».\nΣχολιάζοντας την αναφορά του βουλευτή της Χρυσής Αυγής στα «περί πανηγυρικής αθώωσης» στο προηγούμενο δικαστήριο, η κ. Κανέλλη τόνισε ότι το αποτέλεσμα «παίχτηκε» στην αξιοπιστία των μαρτύρων και επισήμανε ότι ο κ. Κασιδιάρης καθυστέρησε τη δίκη αυτή επί 8 χρόνια.\nΗ Βουλή καλείται να αποφασίσει και για υπόθεση οφειλών στο ΙΚΑ δημοτικών επιχειρήσεων στα Τρίκαλα επί των ημερών του Μιχάλη Ταμήλου στο δήμο. Ο βουλευτής της ΝΔ ζήτησε την άρση της ασυλίας του για να ξεκαθαρίσει το θέμα και επισήμανε ότι οι δημοτικές επιχειρήσεις έχουν συγχωνευθεί πλέον και οι οφειλές έχουν εξοφληθεί.\nΖητούν άρση της ασυλίας Κασιδιάρη για τα χαστούκια στην Κανέλλη\nΣτη Βουλή τα χαστούκια Κασιδιάρη στη Λιάνα Κανέλλη\nΚανέλλη και Δούρου ξανά δίπλα στον Κασιδιάρη\nΕκτός ελέγχου ο βουλευτής της Χρυσής Αυγής Ηλίας Κασιδιάρης – Χτύπησε τη Λιάνα Κανέλη και πέταξε ένα ποτήρι με νερό στη Ρενα Δούρου


Forzajuve.gr: Παιχνίδια τακτικής και... εγγυήσεων από τον Μοράτα\nΠαιχνίδια τακτικής και... εγγυήσεων από τον Μοράτα\nΕγγυήσεις ζητάει από την Ρεάλ, αν πρόκειται να επιστρέψει σε αυτή, ο Αλβαρο Μοράτα.\nΟπως αναφέρει η μαδριλένικη εφημερίδα Marca, η οποία έχει πάντα άριστες σχέσεις με την διοίκηση, δηλαδή έχει και την καλύτερη ενημέρωση για θέματα που αφορούν την Ρεάλ, ο Μοράτα δεν είναι τόσο... εύκολος στο να επιστρέψει στην Ισπανία.\nΑντιθέτως, το ρεπορτάζ αναφέρει πως το περιβάλλον του Αλβαρο θα συναντηθεί το προσεχές διάστημα με ανθρώπους της Ρεάλ προκειμένου να δουν τι ακριβώς σκέφτονται οι Φλορεντίνο Πέρεθ και Ζινεντίν Ζιντάν.\nΟπως αναφέρει η Marca, ο Μοράτα θέλει εγγυήσεις ότι θα είναι βασικός και όχι πίσω από τους Μπενζεμά και Χεσέ στην ιεραρχία, προκειμένου να επιστρέψει. Αν δεν πάρει αυτές τις εγγυήσεις, που μοιάζει δύσκολο να τις πάρει, δύσκολα θα αποφασίσει να επιστρέψει στην Ρεάλ.\nΟι Ισπανοί, βέβαια, λένε ότι ο Μοράτα θέλει εγγυήσεις και από τη Γιουβέντους αν είναι να παραμείνει μπιανκονέρο αλλά το ξέρει ότι έχει την εμπιστοσύνη του Μασιμιλιάνο Αλέγκρι. Μόλις την περασμένη εβδομάδα, άλλωστε, ο προπονητής είπε ότι θέλει τον Ισπανό φορ και για την επόμενη σεζόν.


e-ΦΩΝΗ: Μεταξύ των επονείδιστων μέτρων των ευρωπαίων και η αξιοκρατία\nΜεταξύ των επονείδιστων μέτρων των ευρωπαίων και η αξιοκρατία\nΔιάβασα τι προβλέπει η συμφωνία του κου Τσίπρα με τους ευρωπαίους. Μεταξύ λοιπόν των επονείδιστων μέτρων που χωρίς καμία αντίρρηση πρέπει να ψηφιστούν μέχρι αύριο, είναι ότι υπό την αιγίδα της Ευρωπαϊκής Επιτροπής, η Ελληνική κυβέρνηση πρέπει να αποπολιτικοποιήσει την ελληνική δημόσια διοίκηση και να βάζει ικανούς στις διοικητικές θέσεις.\nΜα είναι φοβερό να μας πιέζουν οι ευρωπαίοι και μάλιστα αφόρητα για να κάνουμε το αυτονόητο.\nΚαι σκέπτομαι υπάρχει περίπτωση να εφαρμοστεί το μέτρο αυτό ή θα ξανακοροϊδέψουμε τους ευρωπαίους. Στους διάφορους οργανισμούς των δήμων, αριστερών και δεξιών π.χ. , υπάρχει περίπτωση να τοποθετηθούν πρόεδροι κατόπιν δημόσιας πρόσκλησης ενδιαφέροντος και επιλογής στην συνέχεια του ικανοτέρου;; Υπάρχει περίπτωση δήμαρχος να βγάλει από πρόεδρο και αντιπρόεδρο δημοτικής επιχείρησης τον φίλο του δημοτικό σύμβουλο και να βάλει έναν ικανό ανεξαρτήτου ιδεολογίας και δημοτικής παράταξης;;;\nΠόσα χρόνια, πόσοι αιώνες θα πρέπει περάσουν για να καταλάβουν αριστεροί και δεξιοί στην Ελλάδα, ότι η αξιοκρατία, είναι η κύρια λύση στο κάθε μας σχεδόν πρόβλημα.


Study an 100kw photovoltaic park\nΠτυχιακή ΤΕΙ.pdf (2.219Mb)\nΑνανεώσιμες πηγές ενέργειας ; Ηλιακή ενέργεια ; Φωτοβολταϊκό φαινόμενο ; Φωτοβολταϊκά πάρκα ; Φωτοβολταϊκά συστήματα ; Inverter\nΟι ανανεώσιμες πηγές ενέργειας (ΑΠΕ) ή “ήπιες μορφές ενέργειας” είναι μορφές εκμεταλλεύσιμης ενέργειας που προέρχεται από διάφορες φυσικές διαδικασίες, όπως ο άνεμος, η γεωθερμία, η ενέργεια νερού, ηλιακή, αιολική, βιομάζα μπορούν να προσφέρουν εναλλακτικούς τρόπους παραγωγής ενέργειας. Είναι η πρώτη μορφή ενέργειας που χρησιμοποίησε ο άνθρωπος πριν στραφεί έντονα στη χρήση των ορυκτών καυσίμων Ως Α.Π.Ε. θεωρούνται γενικά οι εναλλακτικές των παραδοσιακών πηγών ενέργειας (π.χ. του πετρελαίου ή του άνθρακα). Οι ΑΠΕ πρακτικά είναι ανεξάντλητες, η χρήση τους δεν ρυπαίνει το περιβάλλον ενώ η αξιοποίησή τους περιορίζεται μόνον από την ανάπτυξη αξιόπιστων και οικονομικά αποδεκτών τεχνολογιών που θα έχουν σαν σκοπό την δέσμευση του δυναμικού τους. Η παρούσα διπλωματική εργασία αναφέρεται στη μελέτη εγκατάστασης Φωτοβολταϊκού πάρκου 1000 KW. Η μελέτη περιλαμβάνει έρευνα σχετικά με την έννοια της βιώσιμης ανάπτυξης στον τομέα της ενέργειας, τις Ανανεώσιμες Πηγές Ενέργειας - τη χρήση τους-, καθώς και τη βελτιστοποίηση της ολικής ακτινοβολίας που προσλαμβάνεται από την επιφάνεια των φωτοβολταϊκών πλαισίων και στη συνέχεια διαστασιολόγηση και καθορισμό των παραγόντων του προς εγκατάσταση φωτοβολταϊκού συστήματος.